title: Rokokoo Computer

text: Albumin kappaleista 3 ensimmäistä ja viimeistä on äänittäjä Jani Viitasen tuottamia ja näistä viidessä Liimatta soittaa kaikki instrumentit. Albumin kuusi keskimmäistä kappaletta puolestaan on The Hot Contents -nimellä soittavien Rovaniemi-taustaisten muusikoiden kanssa tehtyjä. Levyn miksaajana ja tuottajana toimi kitaristi Marko Ylianttila ja basistina toimi myös edellisellä soololevyllä mukana ollut Marko Kantola. Tommi Liimatan mukaan hänellä levyn teossa menetelmänä oli, että soittajat opettelivat ensin kappaleiden melodiat täsmälleen hänen haluamallaan tavalla jonka jälkeen hän antoi miksaajalle ja soittajille vapaat kädet.


title: Rokokoo Computer

text: Kappaleesta ”Pioppi” kuvattiin musiikkivideo.


title: Rokokoo Computer

text: Albumi ylsi Soundin toimittajien ”Vuoden 2016 parhaat kotimaiset levyt top-20” -listan sijalle 19.


title: Rokokoo Computer

text: Kaikki kappaleet säveltänyt ja sanoittanut Tommi Liimatta.


title: Roc Nation

text: Roc Nation LLC on rap-artisti Shawn ”Jay Z” Carterin vuonna 2008 perustama viihdeyhtiö, jolla on toimistoja New Yorkissa, Los Angelesissa ja Lontoossa.


title: Roc Nation

text: Roc Nationin alaisuudessa toimivat muun muassa levy-yhtiö ja elokuva- ja tv-tuotantoyhtiö. Levy-yhtiö on koti muun muassa Jay Z:lle, Big Seanille, Fabolousille, Rihannalle ja Kanye Westille. Lisäksi se on yhteistyössä Universal Music Groupin kanssa.


title: Roc Nation

text: Roc Nationilla on myös tytäryhtiö Roc Nation Sports, joka perustettiin vuonna 2013.


title: Hatlon

text: Hatlonin maakunta (; ) on ylimmän tason hallinnollinen alue Tadžikistanin lounaisosassa Keski-Aasiassa. Se rajoittuu etelässä Afganistaniin ja lännessä Uzbekistaniin. Pohjoisessa naapurina Hatlonin naapurina on Tadžikistanin erityisalue (keskushallinnon suoraan ohjaamat piirit) ja idässä Vuoristo-Badahšanin autonominen alue.


title: Hatlon

text: Hatlonin pääkaupunki on Qurgonteppa. Maakunnan pinta-ala on 24 600 neliökilometriä, mikä on 17,3 prosenttia koko Tadžikistanin pinta-alasta. Maan tilastokeskus arvioi maakunnan väkiluvuksi 3,048 miljoonaa (2016). Tämä on 35,6 prosenttia koko tasavallan väestöstä.


title: Hatlon

text: Hatlonin maakunta jakautuu 4 kaupunkialueeseen ja 24 piiriin (; ). Maakunnassa oli myös 21 taajamaa ja 133 kylää.


title: Hatlon

text: Maakunnan asutuskeskuksista väkirikkaimmat ovat Qurgonteppa (105 400 as., 2016), Kulob (102 400 as.), Jovon (kaupunkimainen taajama, 34 200 as.) ja Norak (29 100 as.).


Sukupuolten edustus pörssiyhtiöiden hallituksissa viittaa miesten ja naisten hallussa olevien hallituspaikkojen osuuksiin tietyssä pörssiyhtiöjoukossa. Usein käytetty mittari sukupuolten edustukselle on naisten hallituspaikkojen prosenttiosuus kaikista hallituspaikoista.


title: Sukupuolten edustus pörssiyhtiöiden hallituksissa

text: Vuonna 2015 Suomessa oli Euroopan unionin jäsenmaiden vertailussa keskimääräistä enemmän naisia suurten pörssiyhtiöiden hallituksissa: Suomessa naisten osuus oli 30 % ja EU:ssa keskimäärin 21 %. Kaikissa suomalaisissa pörssiyhtiöissä naisten hallituspaikkojen osuus oli keskimäärin 24 %.


title: Jagged Alliance 2

text: Jagged Alliance 2 on Sir-Techin vuonna julkaisema taktinen roolipeli. Peli sijoittuu fiktiiviseen Arulcon saarivaltioon, jota johtaa diktaattorimaisin ottein kuningatar Deidranna. Pelaaja johtaa palkkasoturijoukkoa, jonka entinen hallitsija palkkasi suorittamaan vallankumousta. Arvosteluissa peli menestyi erinomaisesti.


title: Jagged Alliance 2

text: Arvosteluissa pelin vahvuuksina pidettiin hyvää pelattavuutta ja hauskan persoonallisia palkkasotureita. Huonona puolena mainittiin kuinka hahmot kestävät epärealistisen monta pääosumaa toimintakuntoisina ja kaatuneilta vihollisilta saa vain harvoin näiden käyttämiä aseita.


title: Hiệp Hòa

text: Hiệp Hòa oli Vietnamin Nguyễn-dynastian kuudes keisari. Hän hallitsi maata neljän kuukauden ajan vuonna 1883. Hiệp Hòa nousi keisariksi sen jälkeen kun hänen veljenpoikansa Dục Đức oli syrjäytetty valtaistuimelta kolmen päivän vallassaolon jälkeen. Valtionhoitajina toimineet mandariinit Nguyễn Văn Tường ja Tôn Thất Thuyết päättivät kruunata keisariksi Hiệp Hòan. Tämä tiesi kuitenkin mandariinien osallisuuden Dục Đức'in syrjäyttämisessä ja kuolemassa, eikä halunnut olla Tường'n ja Thuyết'n kanssa missään tekemisissä. Hiệp Hòa suostui kuitenkin ottamaan keisarinviran vastaan keisari Tự Đức'n lesken, Tu Dun saatua hänet suostumaan.


title: Hiệp Hòa

text: Hiệp Hòa kruunattiin keisariksi heinäkuun 31. 1883. Elokuussa 1883 ranskalainen amiraali Courbet pommitti joukkoineen Huếta ja taistelun jälkeen ranskalaiset pakottivat Hiệp Hòaa suostumaan sopimukseen, jossa Vietnam alistetaan Ranskan protektoraatiksi. Keisarin tekemä sopimus suututti valtionhoitajina toimineet mandariinit ja Hiệp Hòa pidätettiin.


title: Hiệp Hòa

text: Tuomioistuin päätti että Hiệp Hòa oli tuhlannut valtion rahoja välittämättä valtionhoitajien neuvoista, ja solminut epäedullisen sopimuksen ulkomaalaisten kanssa. Sitä ei otettu syytöksissä huomioon, että keisari oli solminut sopimuksen pakon edessä, ja että mikäli hän olisi kieltäytynyt edessä olisi ollut sota eurooppalaista siirtomaavaltaa vastaan, mikä olisi tietänyt vietnamilaisille varmaa tuhoa. Hiệp Hòa tuomittiin tekemään itsemurha myrkkyä ottamalla, ja hän kuoli marraskuussa 1883. Myös ne, jotka olivat lojaaleja keisarille, murhattiin.


title: NCT

text: NCT () on vuonna 2016 perustettu eteläkorealainen yhtye, jonka levy-yhtiönä toimii SM Entertainment. Yhtyeen nimi tulee englannin kielen sanoista "Neo Culture Technology", joka kuvaa yhtyeen periaatetta rajattomasta määrästä jäseniä. Jäsenet on jaettu eri alaryhmiin, joita on tällä hetkellä neljä: NCT U, NCT 127, NCT Dream ja WayV.


title: NCT

text: SM Entertainmentin perustaja Lee Soo-man piti esitelmän tammikuussa 2016, jossa hän puhui yhtiön suunnitelmista perustaa uusi yhtye jonka jäsenet debytoisivat eri ryhmissä ympäri maailmaa.


title: NCT

text: Huhtikuussa SM Entertainment ilmoitti yhtyeen ensimmäisestä alaryhmästä NCT U, johon kuuluu kuusi jäsentä: Taeil, Taeyong, Doyoung, Ten, Jaehyun ja Mark. NCT U julkaisi kaksi singleä huhtikuussa: ”The 7th Sense” ja ”Without You”. Jälkimmäisestä kappaleesta julkaistiin myös kiinankielinen versio alkuperäisen koreankielisen lisäksi.


title: NCT

text: NCT:n toinen alaryhmä NCT 127 julkaisi ensimmäisen minialbuminsa "NCT #127" ja sen nimikkosinglen ”Fire Truck” 10. heinäkuuta. Ryhmä sijaitsee Soulissa ja koostuu yhdeksästä jäsenestä: Taeil, Taeyong, Yuta, Jaehyun, WinWin, Mark, Haechan, Doyoung ja Johnny. Jäsenet julkaisivat toisen singlensä ”Taste the Feeling” yhteistyössä Coca-Colan kanssa.


title: NCT

text: SM Entertainment ilmoitti NCT:n kolmannesta alaryhmästä NCT Dream 19. elokuuta. Ryhmään kuuluu seitsemän jäsentä: Mark, Renjun, Jeno, Haechan, Jaemin, Chenle ja Jisung. Heidän ensimmäinen singlensä ”Chewing Gum” julkaistiin 24. elokuuta.


title: NCT

text: Vuoden 2018 alussa NCT aloitti uuden projektin nimeltään "NCT 2018". Ryhmään lisättiin myös kolme uutta jäsentä, Lucas, Jungwoo ja Kun.


title: Irondequoit

text: Irondequoit [ᵻˈrɒndəkɔɪt] on kaupunki New Yorkin osavaltion luoteisosassa Yhdysvalloissa Ontariojärven etelärannalla. Se kuuluu Monroen piirikuntaan ja on New Yorkin osavaltion kolmanneksi suurimman kaupungin Rochesterin koillinen esikaupunki. Vuoden 2010 väestönlaskennassa Irondequoitin asukasluku oli 51 692.


title: Irondequoit

text: Kaupungin intiaanikielinen nimi tarkoittaa paikkaa, jossa maa ja vesi kohtaavat. Kaupungin länsirajan muodostaa Ontariojärveen laskeva Genesee-joki, itärajan kapea ja syvä Irondequoitin lahti ja etelässä kaupunki rajoittuu Rochesteriin.


title: Ihan kuin ihmiset

text: Ihan kuin ihmiset on Nelonen-kanavalla alkanut Anni Hautalan juontama viihdeohjelma. Ohjelman jokaisessa jaksossa nähdään kaksi joukkuetta, jotka koostuvat suomalaisista julkisuuden henkilöistä. Joukkueiden kapteeneina toimivat Paula Noronen ja Riku Nieminen. Ohjelmassa nähdään BBC-videopalvelussa olevia eläinaiheisia videoita, joihin liittyen joukkueet joutuvat kysymysten äärellä vastaamaan.


title: Yhdysvaltain avoin tennisturnaus 2015 – miesten nelinpeli

text: Bob Bryan ja Mike Bryan olivat puolustava mestaripari, mutta he hävisivät Steve Johnsonille ja Sam Querreylle 1. kierroksella.


text: Pierre-Hugues Herbert ja Nicolas Mahut voittivat turnauksen, päihittällä loppuottelussa Jamie Murrayn ja John Peersin.


title: Gilles Bourdos

text: Gilles Bourdos (s. 28. marraskuuta 1963 Nizza, Ranska) on ranskalainen elokuvaohjaaja, käsikirjoittaja ja tuottaja. Hän tekee tunnelmallisia elokuvia, joissa hän käyttää hankalia aiheita vahvasti esteettisen kuvaston vastapainona. Hän on ollut perustamassa ranskalaista tuotantoyhtiötä Persona Filmsiä, joka on tuottanut useimmat hänen ensimmäisistä elokuvistaan. Bourdos tekee usein yhteistyötä elokuvantekijä Michel Spinosan, kuvaaja Mark Lee Ping Binin ja muusikko Alexandre Desplatin kanssa.


title: Gilles Bourdos

text: Cannesin elokuvajuhlilla 1998 esitettiin Bourdosin ensimmäinen pitkä elokuva "Disparus" (1998), joka on poliittinen trilleri ja kolmiodraama surrealistien ajan Pariisissa 1938. Hänen toinen, kriitikkojen kiittämä, pitkä elokuvansa "Inquietudes" (2003) perustuu Ruth Rendellin romaaniin "A Sight for Sore Eyes", jossa pääosia näyttelevät Gregoire Colin ja Julie Ordon. Hänen ensimmäinen englanninkielinen elokuvansa oli "Afterwards" (2008), ja siinä näyttelevät Evangeline Lilly, John Malkovich ja Romain Duris, ja se perustuu ranskalaiseen Guillaume Musson bestselleriin "Et Après...".


title: Gilles Bourdos

text: Laajalti kiitosta saanut elokuva "Renoir" (2012) kilpaili sarjassa Un Certain Regard vuoden Cannesin elokuvajuhlilla 2012. Elokuva kertoo Andree Heuschlingista eli Catherine Hesslingistä, joka oli impressionistitaiteilija Pierre-Auguste Renoirin viimeinen malli ja hänen poikansa, elokuvaohjaaja Jean Renoirin elokuvien ensimmäinen näyttelijä. Tarinan tapahtumapakka on Etelä-Ranska ensimmäisen maailmansodan aikana. Pääosissa näyttelevät Michel Bouquet, Christa Theret ja Vincent Rottiers. "Renoir" oli Ranskan ehdokas Parhaan vieraskielisen elokuvan Oscar-palkinnon saajaksi Oscar-gaalassa 2014 mutta ei valittu varsinaiseksi ehdokkaaksi.


title: Lombardian ympäriajo 2016

text: Lombardian ympäriajo 2016 oli järjestyksessään 110. maantiepyöräilyn Lombardian ympäriajo. UCI World Touriin kuulunut kilpailu järjestettiin 240 kilometrin reitillä Comosta Bergamoon 1. lokakuuta 2016.


title: Lombardian ympäriajo 2016

text: Esteban Chaves voitti kilpailun kukistettuaan loppukirissä irtiottokumppaninsa Diego Rosan ja Rigoberto Uranin. Hänestä tuli ensimmäinen kolumbialainen pyöräilyn "monumentin" voittaja.


title: Kiến Phúc

text: Kiến Phúc oli Vietnamin Nguyễn-dynastian seitsemäs keisari. Hän toimi keisarina seitsemän kuukautta, vuosina 1883–1884. Kiến Phúc oli edellisen keisari Hiệp Hòan veljenpoika, ja keisari Tự Đứcn adoptiolapsi.


title: Kiến Phúc

text: Kun keisari Hiệp Hòa oli syrjäytetty vallasta ja surmattu, maan tuomioistuin kruunasi keisariksi 15-vuotiaan Kiến Phúcin. Ranskalaiset eivät hyväksyneet Kiến Phúcin kruunausta uudeksi keisariksi, sillä siirtomaahallintoa ei oltu kuultu uuden keisarin valinnassa. Kuitenkaan keisari Hiệp Hòan ja ranskalaisten tekemä sopimus ei antanut ranskalaisille oikeutta puuttua vietnamin kruununperimysjärjestykseen. Vastaavasti vietnamilaiset valtionhoitajat katsoivat että Hiệp Hòa oli kuollut, eikä sopimus enää pätenyt. Ranskalaisia tämä ei liikuttanut, sillä he syyttivät valtionhoitajia Hiệp Hòan kuolemasta. Valtionhoitajille selvisi kuitenkin nopeasti siirtomaavallan sotilaallinen vahvuus, ja he pyysivät ranskalaisia tunnustamaan Kiến Phúcin uudeksi keisariksi.


title: Kiến Phúc

text: Kiến Phúc osoitti lyhyen vallassaoloaikansa aikana, että hänessä oli ainesta vahvaksi keisariksi. Hän oli kuitenkin ollut koko ikänsä sairaalloinen, ja hänen toimintaansa rajoittivat myös korruptoituneet mandariinit Nguyễn Văn Tường ja Tôn Thất Thuyết, jotka toimivat valtionhoitajina. Todellista valtaa käytti keisarin adoptioäiti Học phi, jolla oli salainen suhde valtionhoitaja Tường'n kanssa. Kun keisari Kiến Phúc sai tämän selville, hän uhkasi teloituttaa heidät tervehdyttyään. Valtionhoitajat eivät antaneet keisarille tätä mahdollisuutta, ja Học phi myrkytti keisarin laittamalla myrkkyä tämän lääkkeiden joukkoon. Kiến Phúc kuoli elokuussa 1884.


title: Anka Pogačnik

text: Anka Pogačnik (s. 23. joulukuuta 1991) on slovenialainen judoka, joukkuekilpailun kaksinkertainen EM-mitalisti.


title: Anka Pogačnik

text: Pogačnik kuului Slovenian joukkueeseen, joka saavutti joukkuekilpailussa pronssia Montpellier’n EM-kilpailuissa 2014 ja Bakun Euroopan kisoissa 2015. Budapestin EM-kilpailuissa 2013 hän sijoittui seitsemänneksi sarjassa 70 kg.


title: Anka Pogačnik

text: Pogačnik saavutti Mersinin Välimeren kilpailuissa 2013 pronssia 70 kg:n sarjassa. Hän sai samassa painoluokassa hopeaa alle 23-vuotiaiden EM-kilpailuissa 2011. Maailmancupeissa ja Continental Open -kilpailuissa hän on saavuttanut kaksi turnausvoittoa, kaksi kakkossijaa ja viisi kolmossijaa. Hän on voittanut aikuisten sarjassa kolme Slovenian-mestaruutta.


title: Langston Hughes

text: James Mercer Langston Hughes (1. helmikuuta 1902 Joplin, Missouri – 22. toukokuuta 1967 New York City) oli yhdysvaltalainen runoilija ja kansalaisaktivisti. Hänet tunnetaan erityisesti yhtenä 1920-luvulla New Yorkin Harlemin kaupungiosassa syntyneen Harlem Renaissance -liikkeen luojista.


title: Langston Hughes

text: Hughesin monipuolinen tuotanto käsittää runoja, novelleja, lastenkirjoja, oopperalibrettoja ja näytelmiä. Lisäksi hän kirjoitti esseitä ja kolumneja lukuisiin kulttuuri- ja sanomalehtiin. Poliittisilta näkemyksiltään Hughes oli lähellä kommunismia, vaikkei ollutkaan minkään puolueen jäsen.


title: Langston Hughes

text: Hughes syntyi Missourissa ja opiskeli Clevelandin osavaltionyliopistossa Ohiossa. Hän opetti englantia Meksikossa ja toimi bussinkuljettajana, merimiehenä ja tarjoilijana, kunne asettui New Yorkiin toimimaan vapaana kirjailijana. 1930-luvun alussa hän vieraili Neuvostoliitossa usean muun afrikkalais-amerikkalaisen kulttuurihahmon kanssa ja vuosina 1937–1938 hän toimi sotakirjeenvaihtajana Espanjan sisällissodassa.


title: Langston Hughes

text: Hughes kuoli 65-vuotiaana eturauhassyöpään.


title: Langston Hughes

text: Brittiläinen Isaac Julien ohjasi 1990-luvun vaihteessa dokumenttielokuvan "Langstonin jäljillä" (Looking for Langston, A Meditation on Langston Hughes and the Harlem Revolution, 1989). Se kuvaa Langstonin ja muiden mustien homoseksuaalitaiteilijoiden elämää Yhdysvalloissa.


title: Hjalmar Sankari

text: Aate Hjalmar Sankari (k. maaliskuu 1938 Caspe, Espanja) oli amerikansuomalainen toimittaja, joka osallistui vapaaehtoisena Espanjan sisällissotaan. Sankari asui aluksi Minnesotan osavaltion Carltonissa ja myöhemmin New Yorkissa ja työskenteli toimittajana suomenkielisissä "Työmies"- ja "Eteenpäin"-sanomalehdissä. Yhdysvaltain kommunistiseen puolueeseen hän liittyi vuonna 1926.


title: Hjalmar Sankari

text: Toukokuussa 1937 Sankari lähti vapaaehtoisena Espanjan sisällissotaan. Hän matkusti ensin Ranskaan, jossa hän nousi 29. toukokuuta Marseillessa noin 250 vapaaehtoista kohti Espanjaa kuljettaneeseen "Ciudad De Barcelona" -alukseen. Seuraavana päivänä italialainen sukellusvene torpedoi laivan Malgrat de Marin kaupungin edustalla Barcelonan pohjoispuolella, jolloin arviolta 65 miestä hukkui. Uimataidoton Sankari onnistui kuitenkin pelastautumaan maihin kahden amerikkalaisen avustamana.


title: Hjalmar Sankari

text: Perille päästyään Sankari liittyi kansainvälisten prikaatien pohjoisamerikkalaisista vapaaehtoisista koottuun Mackenzie-Papineau-pataljoonaan, jossa hän taisteli konekiväärikomppaniassa ylikersantin arvoisena. Sankari kaatui maaliskuussa 1938 Aragoniassa sijaitsevan Caspen kaupungin lähistöllä, kun hänen ryhmänsä oli joutunut eroon pääjoukoista ja jäänyt vihollisen saartamaksi. Samassa yhteydessä kaatui "Eteenpäin"-lehden liikkeenhoitajana toiminut Aarne Mynttinen, joka oli jo vuoden 1918 Suomen sisällissodassa taistellut punakaartissa.


title: Hjalmar Sankari

text: Espanjassa Lahtinen tapasi myös sotakirjeenvaihtajana toimineen amerikkalaisen kirjailijan Langston Hughesin, joka kirjoitti hänestä tammikuussa 1938 "Baltimore Afro-American" -lehdessä ilmestyneessä esseessään.


title: Hyvät naiset ja herrat

text: Hyvät naiset ja herrat on vuonna 2008 MTV3-kanavalla esitetty humoristinen keskusteluohjelma, jossa ideana oli tarkoitus keskustella miesten ja naisten välisistä eroista. Juontajana toimi Miika Nousiainen ja panelisteina Ilari Johansson, Jaakko Saariluoma, Mari Perankoski ja Minna Koskela.


title: Neville

text: Neville -nimisiä henkilöitä ovat:


title: Etorofu-luokka

text: Etorofu-luokka () oli keisarillisen Japanin laivaston neljäntoista aluksen muodostama saattajaluokka toisessa maailmansodassa.


title: M/S AIDAblu

text: M/S AIDAblu on saksalais-amerikkalaisen AIDA Cruises -varustamon Sphinx-luokan risteilyalus. Laiva rakennettiin Saksan Papenburgissa Meyer Werftin telakalla vuonna 2010. Aluksen pituus on 253,3 metriä, leveys 32,2 metriä ja suurin syväys 7,3 metriä. Laivan koneet tuottavat 36 000 kilowatin tehon ja 21 solmun enimmäisnopeuden.


title: M/S AIDAblu

text: "AIDAblun" sisaralukset ovat "AIDAbella", "AIDAdiva", "AIDAluna", "AIDAmar, AIDAsol" ja "AIDAstella".


title: M/S AIDAblu

text: "AIDAblu" tilattiin 1. heinäkuuta 2006. Se on neljäs seitsemästä rakennetusta Sphinx-luokan risteilijästä. Alus toimitettiin omistajalleen 4. helmikuuta 2010.


title: Renoir (elokuva)

text: Renoir on Gilles Bourdos’n ohjaama elokuva vuodelta 2012. Elokuvan aiheena on ranskalainen taidemaalari August Renoir. Elokuva esitettiin Cannesin elokuvajuhlilla 2012 Un certain regard -sarjan päätöstilaisuudessa, ja varsinaisen ensi-iltansa se sai Ranskassa 2013.


title: Bajram Nebihi

text: Bajram Nebihi (s. 5. elokuuta 1988 Titova Mitrovica, Jugoslavian SLT) on saksalainen jalkapalloilija. Hän edustaa Veikkausliigassa pelaavaa FC Inter Turkua.


title: Bajram Nebihi

text: Kosovossa syntynyt Nebihi pelasi juniorivuotensa Saksassa edustaen FC Grün-Weiss Ingolstadtia (1996–2000), TSV Ingolstadt-Nordia (2000–2002), Ingolstadtia (2002–2005) ja Jahn Regensburgia (2005–2006). Miesten tasolla hän aloitti uransa neljänneksi korkeimmalla sarjatasolla Bayernligassa pelanneessa Aindlingissa kaudella 2006–2007. Kaudella 2007–2008 Nebihi edusti 2. Bundesliigassa pelaavaa Augsburgia pelaamatta kuitenkaan sarjaotteluita.


title: Bajram Nebihi

text: Kaudella 2008–2009 Nebihi edusti iranilaista Zob Ahan Esfahania. Kaudella 2009–2010 hän pelasi 16 ottelua 3. Ligassa edustaen Wacker Burghausenia. Nebihi oli ilman seuraa lähes koko syyskauden 2010. Joulukuusta 2010 helmikuuhun 2011 hän edusti turkkilaista Bursasporia pelaamatta sarjaotteluita. Helmikuusta syyskuuhun Nebihi oli taas seuratta. Kaudella 2011–2012 Nebihi edusti Saksan alasarjoissa pelaavia Ampfingia ja Landsbergiä.


title: Bajram Nebihi

text: Kaudella 2012–2013 Nebihi pelasi Augsburgin kakkosjoukkueessa 11 Regionalligan ottelua, joissa hän teki viisi maalia. Hän nousi seuran Bundesliigassa pelaavaan ykkösjoukkueeseen kaudeksi 2013–2014, muttei ollut kokoonpanossa yhdessäkään liigaottelussa. Kakkosjoukkueessa Nebihi teki 23 Regionalligan ottelussa kymmenen maalia. Kaudella 2014–2015 Nebihi edusti Union Berliniä pelaten yhdeksän 2. Bundesliigan ottelua ja kolme Regionalligan ottelua kakkosjoukkueessa.


title: Bajram Nebihi

text: Syksyllä 2015 Nebihi ei pelannut Union Berlinissä yhtään sarjaottelua. Tammikuussa 2016 hän siirtyi Stuttgarter Kickersiin, jossa hän kevätkauden 2016 aikana pelasi 13 ottelua ja teki kaksi maalia 3. Ligassa. Kesällä 2016 Nebihi siirtyi Suomen Veikkausliigassa pelaavaan Interiin, jossa hän pelasi ensimmäisen ottelunsa 27. elokuuta joukkueen hävitessä kotonaan Ilvekselle 0–1.


title: Un certain regard

text: Un certain regard on Cannesin elokuvajuhlien virallinen esityssarja. Esityspaikka on "salle Debussy", ja se on Palme d'Orin rinnakkaiskilpailu.


title: Un certain regard

text: Sarjan perusti 1978 Gilles Jacob. Sarjassa esitetään vuosittain erityyppisiä elokuvia – "omaperäisiä ja erilaisia" – jotka tavoittelevat kansainvälistä huomiota.


title: Un certain regard

text: Esityssarjaan perustettiin vuonna 1998 palkinto "Prix un certain regard" nuorten lahjakkuuksien huomioimiseksi ja kannustamaan omaperäisiä ja rohkeita teoksia. Yhdelle elokuvalle myönnetään rahoitusta sen levittämiseksi Ranskassa.


title: Un certain regard

text: Palkintosumma on vuodesta 2005 ollut 30 000 euroa, jonka on rahoittanut Groupama GAN Foundation.


title: L-luokka (sukellusvene, Japani)

text: L-luokka () oli keisarillisen Japanin laivaston kaksoisrunkoinen keskikokoinen sukellusveneluokka, jonka alukset palvelivat 1920-luvulta toiseen maailmansotaan. Luokan alusten valmistaminen tapahtui Vickersin opastamana ja kaikki alukset valmistettiin Mitsubishin Koben telakalla.


title: L-luokka (sukellusvene, Japani)

text: Luokan alukset voidaan jakaa neljään alaluokkaan, jotka eroavat hieman toisistaan.


title: M/S AIDAdiva

text: M/S AIDAdiva on saksalais-amerikkalaisen AIDA Cruises -varustamon Sphinx-luokan risteilyalus. Laiva rakennettiin Saksan Papenburgissa Meyer Werftin telakalla vuonna 2007. Aluksen pituus on 251,8 metriä, leveys 32,2 metriä ja suurin syväys 7,3 metriä. Laivan koneet tuottavat 36 000 kilowatin tehon ja 21 solmun enimmäisnopeuden.


title: M/S AIDAdiva

text: "AIDAdivan" sisaralukset ovat "AIDAbella", "AIDAblu", "AIDAluna", "AIDAmar, AIDAsol" ja "AIDAstella".


title: M/S AIDAdiva

text: "AIDAdiva" on ensimmäinen seitsemästä rakennetusta Sphinx-luokan risteilijästä. Alus laskettiin vesille 4. maaliskuuta 2007 ja toimitettiin omistajalleen vielä samana vuonna.


title: Headhunters (televisiosarja)

text: Headhunters on suomalainen vuonna 2004 Nelonen-kanavalla esitetty 10-osainen draamakomedia.


title: Ullmann-reaktio

text: Ullmann-reaktio on kemiallinen reaktio, jossa aryylihalogenidit reagoivat kytkentäreaktiolla kuparin toimiessa katalyyttinä muodostaen bifenyylijohdannaisia. Reaktion on löytänyt saksalainen kemisti Fritz Ullmann ja hän julkaisi sen ensimmäisen kerran vuonna 1901. Reaktio on nimetty hänen mukaansa ja on yksi käytetyimpiä tapoja valmistaa bifenyylijohdannaisia. Samankaltaista reaktiota, jossa toisena reagoivana komponenttina on fenoli kutsutaan Ullmann-kondensaatioksi tai Ullmannin eetterisynteesiksi.


title: Ullmann-reaktio

text: Useat aryylihalogenidit reagoivat Ullmann-reaktiolla. Reaktiivisimpia ovat aryylijodidit, mutta myös kloridit tai bromidit reagoivat. Reaktiota aktivoi halogeeniatomiin nähden o-asemassa sijaitseva elektroneja puoleensavetävä ryhmä kuten nitro- tai aldehydiryhmä. Amino-, hydroksyyli-, karboksyylihappo- tai sulfonamidiryhmät inhiboivat reaktiota, koska ne aiheuttavat sivureaktioita. Mikäli halogeeniatomiin nähden o-asemaan on sitoutunut suurikokoinen atomiryhmä, hidastaa se reaktiota steerisen esteen vuoksi. Reaktiossa voidaan käyttää aktivoitua hienojakoista kuparijauhetta, mutta tällöin reaktio vaatii usein yli 100 °C:n lämpötilan. Matalimpiin lämpötiloihin päästään käyttämällä eräitä kupariyhdisteitä esimerkiksi kupari(I)tiofeeni-2-karboksylaattia.


title: Ullmann-reaktio

text: Ullmann-reaktion reaktiomekanismi ei ole täysin selvillä ja sille on esitetty muun muassa radikaalimekanismia. Todennäköisin mekanismi on, että ensimmäisessä vaiheessa aryylihalogenidi reagoi kuparin kanssa hapettavalla additiolla muodostaen välivaiheeksi organokupariyhdisteen. Tämä organokuparireagenssi reagoi kytkentäreaktiolla toisen aryylihalogenidin kanssa muodostaen bifenyylijohdannaisen.


title: Glendale Fighting Club

text: Glendale Fighting Club on yhdysvaltalainen vapaaottelu- ja nyrkkeilyseura, jonka perusti armenialaissyntyinen Edmond Tarverdyan. Seuran tunnetuimpia ottelijoita ovat vapaaottelijat Ronda Rousey ja Travis Browne, sekä nyrkkeilijä Vic Darchinyan.


title: Glendale Fighting Club

text: Seuran päävalmentajana on Edmond Tarverdyan, joka on otellut myös vapaaottelijana kahden ottelun verran.


title: Akseli Hemminki

text: Akseli Hemminki (s. 27. heinäkuuta 1973 Helsinki) on suomalainen syöpätautien ja sädehoidon erikoislääkäri, professori ja bioalan yrittäjä.


title: Akseli Hemminki

text: Akseli Hemminki valmistui 17-vuotiaana kuuden laudaturin ylioppilaaksi Helsingin Suomalaisesta Yhteiskoulusta. Reserviupseerikoulun pioneerilinjan käytyään hän valmistui Helsingin yliopistosta lääketieteen kandidaatiksi vuonna 1994 ja lisensiaatiksi 1999. Opiskelun ohessa tehty väitöskirja hyväksyttiin kunniamaininnalla jo vuotta aiemmin ja se valittiin tiedekunnan parhaaksi. Syöpäbiologian dosentiksi Hemminki nimitettiin 2002 ja 2007 hän valmistui syöpätautien ja sädehoidon erikoislääkäriksi.


title: Akseli Hemminki

text: Akseli Hemminki vietti vuodet 2000–2002 University of Alabama at Birminghamissa ensin post doc -tutkijana ja sitten apulaisprofessorina erityisaiheenaan translationaalinen eli kliinisiin sovelluksiin tähtäävä syövän geeniterapia. Palattuaan Helsinkiin hän perusti Cancer Gene Therapy Group tutkimusryhmän ja vuodet 2007–2013 hän toimi K. Albin Johansson tutkimusprofessorina. Hemminki nimitettiin Jane ja Aatos Erkon säätiön rahoittamaan viisivuotiseen syöpätautien professorin tehtävään 1. helmikuuta 2015 alkaen. Heinäkuusta 2017 Hemminki on toiminut Helsingin Yliopiston lääketieteellisen tiedekunnan syöpätautien professorina.


title: Akseli Hemminki

text: Tutkimustyönsä ohella Hemminki on toiminut yleislääkärinä 1998–1999, sairaalalääkärinä 2003–2007 ja erikoislääkärinä tai osastonylilääkärinä 2007 alkaen HUS:ssa ja Docrates-sairaalassa.


title: Akseli Hemminki

text:
Hemmingin tutkimus on keskittynyt syövän immunoterapiaan ja erityisesti onkolyyttisiin viruksiin, joita tutkimusryhmä on muokannut tavoitteenaan kehittää niistä uusi lääke syöpätauteihin joihin ei tällä hetkellä ole tarjolla parantavaa hoitoa. Ryhmän keskeinen havainto liittyi virusten kykyyn herättää immuunivaste kasvainta kohtaan, ja sittemmin viruksia on muokattu tavoitteena syövän T-soluterapian mahdollistaminen yleisten kiinteiden kasvaimien hoidossa.
Kliinisten tutkimusten pystyttämiseksi Hemminki on perustanut kaksi bioalan yritystä: 2008 Oncos Therapeutics (nykyään Targovax ASA) ja 2013 TILT Biotherapeutics. Oncos teki Pohjois-Euroopan ensimmäisen kliinisen tutkimuksen onkolyyttisellä viruksella. Kumpikin yritys on selvittänyt start-up-vaiheen ja stabiloitunut nuoreksi kasvuyritykseksi. Hemmingin suunnittelemilla syöpälääkkeillä on hoidettu yli 300 syöpäpotilasta.


title: Akseli Hemminki

text: Hemminki on naimisissa ja hänellä on kolme lasta.


title: Kalevi Salonen

text: Kalevi Salonen on suomalainen limnologi ja emeritusprofessori. Hän toimi Jyväskylän yliopistossa limnologian professorina 1998–2011. Salonen on erikoistunut hiilenmääritykseen vesistöjen ja hydrobiologian tutkimuksessa.


title: Kalevi Salonen

text: Kalevi Salonen opiskeli 1970-luvulla biologiaa ja ympäristötieteitä. Hän väitteli Helsingin yliopistossa tohtoriksi 1979 hiilenmäärityksestä hydrobiologisessa tutkimuksessa.


title: Kalevi Salonen

text: 1990-luvulla Salonen toimi eri viroissa Jyväskylän yliopiston biologian laitoksella (sittemmin bio- ja ympäristötieteiden laitos). Hän toimi tutkijana, opettajana ja yliassistenttina. Viimeksi hän toimi apulaisprofessorina. Toimiessaan limnologian yliassistenttina hän osallistui FAO:n rahoittamaan kansainväliseen Tanganjikajärven tutkimusprojektiin vuosina 1993–1996.


title: Kalevi Salonen

text: Apulaisprofessorina hän osallistui muun muassa keväällä 1998 "BioScope"-laskentaohjelman kehitystyöhön. Salonen oli aikanaan kehittänyt vesistöjen tutkimuksen apuvälineeksi erityisen tietokoneohjelmiston vedestä otettujen näytteiden eliötiheyksien ja biomassojen laskentaan mikroskoopin avulla. Salosen kehittämä ohjelmisto oli vuonna 1998 jo teknisesti vanhentunut, joten oli pakko kehittää uusi ohjelmisto. Sitä varten suunniteltiin ja toteutettiin BioScope-ohjelmisto. Se kehitettiin Jyväskylän yliopiston bio- ja ympäristötieteiden sekä matematiikan laitoksen yhteisprojektina. Ohjelma koodattiin Delphi-ohjelmointikielellä.


title: Kalevi Salonen

text: Kalevi Salonen nimitettiin elokuussa 1998 Jyväskylän yliopistoon limnologian professuuriin. Hän jatkoi virassa joulukuuhun 2011, jolloin hän jäi eläkkeelle. Hän on jatkanut tutkimustyötään vielä emerituksena toimimalla vuodesta 2014 vanhempana tutkijana Helsingin yliopiston Lammin tutkimusasemalla.


title: Kalevi Salonen

text: Limnologina Salonen osallistui pitkän uransa aikana useisiin vesistöntutkimusprojekteihin. Hän aloitti tieteellisen uransa tutkimalla 1970-luvun alussa Kokemäenjoen vesistöaluetta. Vuosina 1993–1996 hän työskenteli Tanganjikajärven tutkimusprojektissa (Lake Tanganjika Research, LTR) hiilienergiaa selvittäneen tutkimusjaoksen johdossa.


title: Kalevi Salonen

text: Professori Salonen on julkaissut syyskuuhun 2016 mennessä 114 kansainvälistä vertaisarvioitua tutkimusartikkelia.


title: Lukas Spalvis

text: Lukas Spalvis (s. 27. heinäkuuta 1994 Vilna, Liettua) on liettualainen jalkapalloilija. Pelipaikaltaan hän on hyökkääjä.


title: Alan Ruiz

text: Alan Nahuel Ruiz (s. 19. elokuuta 1993 La Plata, Argentiina) on argentiinalainen jalkapalloilija. Pelipaikaltaan hän on hyökkääjä.


title: Premosello-Chiovenda

text: Premosello-Chiovenda on kunta Pohjois-Italiassa Verbano-Cusio-Ossolan maakunnassa Piemonten alueella. Premosellon naapurikunnat ovat Anzola d'Ossola, Beura-Cardezza, Cossogno, Mergozzo, Ornavasso, Pieve Vergonte, San Bernardino Verbano, Trontano ja Vogogna.


title: M/S AIDAluna

text: M/S AIDAluna on saksalais-amerikkalaisen AIDA Cruises -varustamon Sphinx-luokan risteilyalus. Laiva rakennettiin Saksan Papenburgissa Meyer Werftin telakalla vuonna 2009. Aluksen pituus on 252 metriä, leveys 32,2 metriä ja suurin syväys 7,3 metriä. Laivan koneet tuottavat 36 000 kilowatin tehon ja 22 solmun enimmäisnopeuden.


title: M/S AIDAluna

text: "AIDAlunan" sisaralukset ovat "AIDAbella", "AIDAblu", "AIDAdiva", "AIDAmar, AIDAsol" ja "AIDAstella".


title: M/S AIDAluna

text: "AIDAluna" on kolmas seitsemästä rakennetusta Sphinx-luokan risteilijästä. Alus toimitettiin omistajalleen vuonna 2009.


title: IPhone SE

text: iPhone SE (lyhenne sanoista "iPhone Special Edition") on Applen valmistama älypuhelin, joka julkistettiin 21. maaliskuuta 2016. Neljän tuuman näytöllä varustettu iPhone SE on suunnattu pieninäyttöistä ja normaaleja iPhone-malleja edullisempaa älypuhelinta haluaville asiakkaille. SE on kehitetty iPhone 5s -mallista, mutta siinä on iPhone 6S:n A9-prosessori.


title: IPhone SE

text: Applen iPhone SE -puhelimessa on 12 megapikselin takakamera ja 1,2 megapikselin etukamera. Siinä on neljän tuuman kosketusnäyttö, jonka tarkkuus on 640 × 1 136 pikseliä. Sen akkukapasiteetti on 1 624 milliampeerituntia. Puhelin oli julkaisun aikaan saatavilla 16 tai 64 gigatavun sisäisellä muistilla, mutta myöhemmin lisättiin myös 32 ja 128 gigatavun sisäisellä muistilla varustetut versiot.


title: M/S AIDAsol

text: M/S AIDAsol on saksalais-amerikkalaisen AIDA Cruises -varustamon Sphinx-luokan risteilyalus. Laiva rakennettiin Saksan Papenburgissa Meyer Werftin telakalla vuonna 2011. Aluksen pituus on 252 metriä, leveys 32,2 metriä ja suurin syväys 7,3 metriä. Laivan koneet tuottavat 36 000 kilowatin tehon ja 22 solmun enimmäisnopeuden.


title: M/S AIDAsol

text: "AIDAsolin" sisaralukset ovat "AIDAbella", "AIDAblu", "AIDAdiva", "AIDAluna", "AIDAmar" ja "AIDAstella".


title: M/S AIDAsol

text: "AIDAsol" ja sen sisaralus "AIDAmar" tilattiin 3. joulukuuta 2007. "AIDAsol" on viides seitsemästä rakennetusta Sphinx-luokan risteilijästä. Alus toimitettiin omistajalleen vuonna 2011.


title: M/S AIDAstella

text: M/S AIDAstella on saksalais-amerikkalaisen AIDA Cruises -varustamon Sphinx-luokan risteilyalus. Laiva rakennettiin Saksan Papenburgissa Meyer Werftin telakalla vuonna 2013. Aluksen pituus on 253,3 metriä, leveys 32,2 metriä ja suurin syväys 7,3 metriä. Laivan koneet tuottavat 36 000 kilowatin tehon ja 21 solmun enimmäisnopeuden.


title: M/S AIDAstella

text: "AIDAstellan" sisaralukset ovat "AIDAbella", "AIDAblu", "AIDAdiva", "AIDAluna", "AIDAmar" ja "AIDAsol".


title: M/S AIDAstella

text: "AIDAstella" on viimeinen seitsemästä rakennetusta Sphinx-luokan risteilijästä. Alus laskettiin vesille 25. tammikuuta 2013 ja toimitettiin omistajalleen saman vuoden maaliskuussa.


title: AIDA Cruises

text: AIDA Cruises on saksalais-yhdysvaltalainen laivanvarustamo, joka harjoittaa risteilyliikennettä Euroopassa, Karibialla, Kanariansaarilla ja Lähi-idässä. Yhtiö aloitti toimintansa vuonna 1960 nimellä Deutsche Seereederei. AIDA Cruises liikennöi vuonna 2016 yhdellätoista aluksella, ja kolme alusta on tilauksessa. Kaikki alukset on rekisteröity Italian lipun alle. Varustamon kotipaikka on Rostockissa, ja se on osa Carnival Corporation -konsernia.


title: Luettelo Kreikan joista

text: Kreikan joet ovat suhteellisen pieniä. Ne saavat alkunsa Kreikan tai sen naapurimaiden vuoristoista, ja virtaavat laaksoissa ja tasangoilla laskien joko Egeanmereen tai Joonianmereen.


title: Luettelo Kreikan joista

text: Maan pisimmät joet ovat Évros eli Maritsa ja Strymónas eli Struma, jotka saavat alkunsa Bulgariasta, sekä Axiós eli Vardar, joka saa alkunsa Makedonian tasavallasta. Niistä kuitenkin vain pienempi osuus virtaa Kreikan alueella. Pisin joki, joka virtaa kokonaan Kreikan alueella, on Aliákmonas. Se saa alkunsa Píndos-vuoristosta, samoin kuin monet muut Manner-Kreikan joet, muun muassa Pineiós, Achelóos, Kalamás eli Thýamis sekä Árachthos. Peloponnesoksen niemimaalla suurimmat joet ovat Alfeiós ja Evrótas, jotka saavat alkunsa Taÿ́getos-vuorelta.


title: Luettelo Kreikan joista

text: Joista ainoastaan Évros ja Loudías ovat purjehduskelpoisia. Axiós-joki muodostaa laajan suiston eli deltan laskiessaan Thermaïkóslahteen. Tiedot jokien pituuksista vaihtelevat eri lähteissä jonkin verran muun muassa siksi, että veden määrä vaihtelee vuodenaikojen mukaan. Monet pienemmät joet ovat kuumimpaan kesäaikaan vain pieniä puroja tai kokonaan kuivia.


title: Luettelo Kreikan joista

text: Kreikan pisimmät joet Kreikan alueella virtaavan osuuden mukaan ovat:


title: Esa Halonen

text: Yrjö Esa Halonen (1929–1997) oli suomalainen teollisuusjohtaja. Hän oli varatuomari ja sai vuorineuvoksen arvon 1989. Hän oli Raision Yhtymän pääjohtaja 1986–1991. Sitä ennen hän oli Raision Tehtaat Oy:n lakimies 1958–1963, hallintojohtaja 1963–1973 ja varatoimitusjohtaja 1973–1985.


title: Lost in Space – matkalla avaruuteen

text: Lost in Space – matkalla avaruuteen () on vuonna 1998 ensi-iltansa saanut yhdysvaltalainen tieteisseikkailuelokuva, jonka on ohjannut Stephen Hopkins. Elokuva perustuu Irwin Allenin luomaan yhdysvaltalaiseen tieteissarjaan "Matkalla avaruuteen" ("Lost in Space"), jota esitettiin CBS-kanavalla kolmen tuotantokauden ajan vuodet 1965–1968. Televisiosarjan pohjalta Akiva Goldsman sovitti elokuvan käsikirjoituksen. Elokuvan pääosia näyttelevät William Hurt, Mimi Rogers, Matt LeBlanc, Heather Graham, Jack Johnson, Lacey Chabert ja Gary Oldman. Moni näyttelijä alkuperäisestä sarjasta teki cameoroolin elokuvaan. Stephen Hopkins, Akiva Goldsman, Carla Fry ja Mark W. Koch olivat elokuvan tuottajina.


title: Lost in Space – matkalla avaruuteen

text:
"Lost in Space – matkalla avaruuteen" sijoittuu vuoteen 2058, jolloin Maan luonnonvarat on käytetty loppuun ja saasteiden takia otsonikerros on lähes kokonaan tuhoutunut. Maasta on tullut lähes asumiskelvoton, joten ihmiskunnan on etsittävä avaruudesta uusi koti. Tiedemiehistä koostuva Robinsonin perhe saa kunnian olla ensimmäinen perhe, joka lähtee kaukaiselle asumiskelpoiselle planeetalle rakentamaan materian siirtämiseen mahdollistavaa porttia. Portin avulla Maan asukkaat voisivat siirtyä uudelle planeetalle. Kieron tiedemiehen sabotoinnin takia perheen Jupiter-alus eksyy kurssiltaan ulkoavaruuteen keskelle avaruusolentoja ja aikaharppauksia.
Moni näyttelijä alkuperäisestä sarjasta teki cameoroolin elokuvaan. June Lockhart (näytteli Maureen Robinsonia) esiintyi rehtori Cartwrightina, Mark Goddard (näytteli majuri Don Westiä) esiintyi komentavana kenraalina, Angela Cartwright (näytteli Penny Robinsonia) ja Marta Kristen (näytteli Judy Robinsonia) esiintyivät uutistoimittajina, ja Dick Tufeld palasi alkuperäiseen rooliinsa robotin äänenä. Tohtori Zachary Smithiä ja Will Robinsonia televisiosarjassa näytelleet Jonathan Harris ja Bill Mumy kieltäytyivät cameorooleista. Bill Mumy olisi esiintynyt elokuvassa, jos hän olisi saanut haluamansa roolin vanhempana Will Robinsonina. Televisiosarjassa professori John Robinsonia näytellyt Guy Williams oli kuollut vuonna 1989.


title: Lost in Space – matkalla avaruuteen

text:
TVT Records julkaisi elokuvan "Lost in Space: Original Motion Picture Soundtrack" -soundtrack-albumin 31. maaliskuuta 1998. Intrada Records julkaisi elokuvan "Lost in Space: Original Motion Picture Score" -soundtrack-albumin 23. maaliskuuta 1999.
"Lost in Space – matkalla avaruuteen" -elokuvan kuvaukset alkoivat 4. maaliskuuta 1997, ja se kuvattiin 80 miljoonan dollarin budjetilla Lontoossa ja Sheppertonin studioilla Sheppertonin kaupungissa, joka sijaitsee Surreyssa. Elokuvan kuvaukset saatiin päätökseen 8. elokuuta 1997. New Line Cinema, Irwin Allen Productions, Prelude Pictures ja Saltire Entertainment olivat elokuvan tuotantoyhtiöinä.


title: Lost in Space – matkalla avaruuteen

text: "Lost in Space – matkalla avaruuteen" sai ensi-iltansa Yhdysvalloissa 3. huhtikuuta 1998 3 306 elokuvateatterissa. Yhdysvalloissa sen teatterilevityksestä vastasi tuotantoyhtiönäkin toiminut New Line Cinema. Elokuva tuotti Yhdysvalloissa 20 154 919 dollaria avausviikonloppunaan, jolloin se syrjäytti "Titanicin" (1997) ensimmäiseltä sijalta, jolla "Titanic" oli ollut 15 viikkoa. Elokuva tuotti Yhdysvalloissa yhteensä 69 117 629 dollaria ja ulkomailla 67 041 794 dollaria. Maailmanlaajuisesti "Lost in Space – matkalla avaruuteen" tuotti yhteensä 136 159 423 dollarin lipputulot, mikä teki elokuvasta kohtalaisen menestyksen. Lipputulot eivät kuitenkaan riittäneet tekemään suunniteltua jatko-osaa. Suomessa "Lost in Space – matkalla avaruuteen" sai teatteriensi-iltansa 13. marraskuuta 1998. Warner Bros. Finland Oy oli elokuvan teatterilevittäjänä Suomessa. Elokuva oli Suomessa 52. katsotuin elokuva 23 326 hengen katsojamäärällään vuonna 1998.


title: Lost in Space – matkalla avaruuteen

text: "Lost in Space – matkalla avaruuteen" on saanut elokuvakriitikoilta lähinnä kielteisen vastaanoton; elokuva on saanut eniten kritiikkiä sen synkästä tunnelmasta. Rotten Tomatoes -sivuston mukaan 27% kriitikoista on antanut elokuvalle positiivisen arvosanan 4,7/10 keskiarvolla. Keräys perustuu 84 arviointiin. 173 634 käyttäjästä 24% on antanut elokuvalle positiivisen arvosanan 2,5/5 keskiarvolla. Metacritic-sivuston mukaan 19 arvostelun perusteella elokuva on saanut 42 pistettä sadasta mahdollisesta. Metacriticin 35 käyttäjää on antanut elokuvalle keskiarvon 5,1/10. Internet Movie Databasen 58 596 käyttäjää on antanut elokuvalle keskiarvon 5,1/10.


title: Lost in Space – matkalla avaruuteen

text: New Line Home Video julkaisi elokuvan Yhdysvalloissa DVD:lle 6. lokakuuta 1998 ja blu-raylle 7. syyskuuta 2010. Elokuva julkaistiin Suomessa VHS:lle vuonna 1999 ja DVD:lle 6. maaliskuuta 2000. VHS:n julkaisijana oli Warner Home Video ja DVD:n Sandrew Metronome Distribution.


title: Lauri Halonen

text: Lauri Halonen (s. 1953) on suomalainen kemisti. Hän on ollut Helsingin yliopiston fysikaalisen kemian professori 1992 alkaen.


title: Sakari Aartelo

text: Sakari Aartelo (s. 24. elokuuta 1941 Pori) on suomalainen arkkitehti.


title: Sakari Aartelo

text: Aartelo on vakuutustarkastaja Aulis Aartelon ja luontaishoitaja Oili (Olga) Tammisen poika. Hän tuli ylioppilaaksi vuonna 1960 ja valmistui arkkitehdiksi vuonna 1968. Tekniikan lisensiaatin tutkinnon Aartelo suoritti vuonna 1976. Hän toimi Helsingin kaupunkisuunnitteluviraston aluearkkitehtina vuosina 1971–1972 ja Teknillisen korkeakoulun assistenttina ja yliassistenttina vuosina 1972–1981. Arkkitehtitoimistoa hän alkoi pitää vuodesta 1979, tuolloin Esa Piirosen kanssa.


title: Sakari Aartelo

text: Aartelo on suunnitellut useita julkisia rakennuksia ja rakennelmia. Esa Piirosen kanssa suunniteltuja töitä ovat muun muassa seuraavat:


title: Sakari Aartelo

text: Aartelo on suunnitellut myös muun muassa Lepolan siunauskappelin Valkealassa Kouvolassa. Töistään Aartelo on saanut useita palkintoja ja niitä on lunastettu kilpailuissa.


title: Evrótas

text:
Evrótas (), antiikin Eurotas (), on joki, joka virtaa Peloponnesoksen niemimaalla Kreikassa. Sen pituus on 82 kilometriä. Joki saa alkunsa Taÿ́getos- ja Párnonas-vuorilta ja se laskee Joonianmereen kuuluvaan Lakonianlahteen niemimaan etelärannikolla.
Evrótas on Lakonian merkittävin joki ja koko Peloponnesoksen toiseksi pisin joki Alfeióksen jälkeen. Joki virtaa Lakonian tasangon halki, ja Taÿ́getos-vuoret jäävät sen länsipuolelle ja Párnonas-vuoret itäpuolelle. Evrótas kulkee Spártin (ja kulki antiikin Spartan) kaupungin ohi aivan sen itäpuolelta. Joki laskee mereen Gýtheion kaupungin koillispuolella ja muodostaa suistoalueen eli deltan. Suisto on eteläisen Kreikan merkittävimpiä kosteikkoja ja Natura 2000 -aluetta. Evrótaksen kunta on saanut nimensä joesta.


title: Evrótas

text: Kreikkalaisessa mytologiassa joki on saanut nimensä Lakonian kuninkaasta Eurotaksesta, joka oli kuningas Leleksin poika tai pojanpoika. Kertomuksen mukaan tämä rakennutti kanavan johtaakseen Spartan ympäristön seisovan veden mereen, jolloin joki sai alkunsa. Eurotas oli mytologiassa myös joen jumala. Joen nimi tarkoittaa ”Hyvää virtausta”.


title: Geropótamos

text: Geropótamos (, ”Pyhä joki”) voi viitata seuraaviin paikkoihin Kreetan saarella Kreikassa:


title: Mylopótamos (joki)

text: Mylopótamos (Μυλοπόταμος, ”Myllyjoki”) eli Geropótamos (, ”Pyhä joki”), antiikin "Oaksis" (), on joki, joka virtaa Réthymnon alueyksikön alueella Kreetan saaren pohjoisosassa Kreikassa. Sen pituus on 32 kilometriä. Joki saa alkunsa Ída- eli Psiloreítis-vuoristosta läheltä Anógeian kaupunkia ja virtaa sieltä kohti luoteista. Se laskee Egeanmereen kuuluvaan Kreetanmereen saaren pohjoisrannikolla lähellä Lávriksen kylää Mylopótamoksen kunnassa.


title: Mylopótamos (joki)

text: Mylopótamos on Réthymnon alueyksikön merkittävin joki. Joen varrella sijaitsee muun muassa Péraman kylä. Mylopótamoksen kunta sekä sen osa Geropótamoksen kunnallisyksikkö, entinen itsenäinen kunta, on nimetty joen mukaan. Kreetanmeren rannalla joen suussa on Geropótamoksen ranta, joka myös on saanut nimensä joesta.


title: Mylopótamos (joki)

text: Jokea ei tule sekoittaa Kreetan etelärannikon Geropótamos-jokeen.


title: Néstos

text: Néstos () eli Mesta (, ) on joki, joka virtaa Bulgariassa sekä pohjoisessa Kreikassa. Sen pituus on noin 256 kilometriä. Joki saa alkunsa Rila-vuorilta Bulgarian puolelta ja se laskee Traakianmereen Egeanmeren pohjoisosassa Thásoksen saarta vastapäätä. Néstos on Kreikan joista viidenneksi pisin.


title: Néstos

text: Néstos-joen pituus Bulgarian puolella on noin 126 kilometriä ja Kreikan puolella noin 130 kilometriä. Lähdekorkeus Bulgarian vuorilla on 2 925 metriä. Néstoksen suurin sivujoki on Dospat eli Despátis, joka virtaa pääosin Bulgarian alueella. Bulgariassa joki erottaa Rila- ja Pirinvuoret Rodópivuorista. Bulgarian ja Kreikan rajalla joki kulkee Rodópien läpi. Joki kiemurtelee vuoriston läpi muodostaen kapean solan (Stená Néstou). Kreikan puolella joki toimii kreikkalaisen Makedonian ja Länsi-Traakian eli kreikkalaisen Traakian rajajokena. Se kulkee Dráman alueyksikön alueella sekä Kaválan ja Xánthin alueyksiköiden rajalla. Néstoksen kunta on saanut nimensä joesta. Laskiessaan mereen joki muodostaa laajan suistoalueen eli deltan, jonka suojellut metsiköt tunnetaan myös turkkilaisaikaisella nimellä Kotzá Ormán (”Suuri metsä”). Suisto ja metsä ovat osa Itä-Makedonian ja Traakian kansallispuistoa.


title: Néstos

text: Néstoksen valuma-alueen koko on 5 613 neliökilometriä, joista on Bulgarian puolella 2 770 ja Kreikan puolella 2 843 neliökilometriä. Joessa on useita patoja ja tekojärviä, joista merkittävimmät ovat Thisavróksen tekojärvi ja pato sekä Platanóvrysin pato.


title: Ruskean koiran tapaus

text: Ruskean koiran tapaus oli vivisektiota koskenut poliittinen kiista, joka riehui Englannissa vuosina 1903–1910. Siihen kuului ruotsalaisten feministien soluttautuminen Lontoon yliopiston lääketieteen luennoille, järjestetyt tappelut lääketieteen opiskelijoiden ja poliisien välillä, koirapatsaan poliisisuojelus, kunnianloukkausoikeudenkäynti Royal Courts of Justicessa sekä kuninkaallisen komission perustaminen tutkimaan eläinten käyttöä kokeissa. Tapauksesta tuli cause célèbre joka jakoi maata.


title: Ruskean koiran tapaus

text: Kiistan laukaisivat syytökset, joiden mukaan helmikuussa 1903 University College Londonin fysiologian laitoksen fysiologi William Bayliss suoritti 60 lääketieteen opiskelijasta koostuvan yleisön edessä laittoman vivisektion ruskealla terrierillä, joka Baylissin ja hänen ryhmänsä mukaan oli riittävän hyvin anestesioitu, mutta joka ruotsalaisten aktivistien mukaan oli tajuissaan ja koki kovia. National Anti-Vivisection Society tuomitsi menettelyn julmaksi ja laittomaksi. Bayliss, jonka tutkimukset koirilla johtivat hormonien löytämiseen, raivostui maineeseensa kohdistuneesta hyökkäyksestä. Hän nosti syytteen kunnianloukkauksesta ja voitti kanteen.


title: Ruskean koiran tapaus

text: Vivisektion vastustajat tilasivat pronssisen koirapatsaan muistomerkiksi, joka paljastettiin Batterseassa vuonna 1906, mutta lääketieteen opiskelijat suuttuivat sen provokatiivisesta kyltistä, mikä johti toistuvaan muistomerkin vandalisointiin ja ympärivuorokautiseen poliisivartioinnin tarpeeseen niin kutsuttujen anti-doggereiden varalta. 10. joulukuuta 1907 tuhat lääketieteen opiskelijaa marssi keski-Lontoon läpi kantaen ja heiluttaen koiraa esittävällä hahmolla varustettuja keppejä ottaen yhteen suffragettien, ammattiliittolaisten ja 400 poliisivirkailijan kanssa.


title: Ruskean koiran tapaus

text: Englannissa ja parlamentin ylä- ja alahuoneessa oli huomattavaa vastustusta vivisektiota kohtaan kuningatar Victorian valtakauden aikana vuosina 1837-1901. Kuningatar itse vastusti sitä voimakkaasti. Nimitys "vivisektio" viittasi elävien eläinten dissektioon, joko anestesteettien kanssa tai ilman niitä tehtyyn, suoritettuna usein lääketieteen opiskelijoiden yleisön edessä. Britanniassa oli vuonna 1875 noin 300 eläinkoetta, lukumäärä, joka oli noussut 19 084:n vuonna 1903, kun ruskea koira oli vivisektion kohteena, ja vuonna 2012 4,11 miljoonaan, joista koirien määrä oli 4643.


title: Ruskean koiran tapaus

text: Vastustus johti siihen, että heinäkuussa 1875 Britannian hallitus perusti ensimmäisen kuninkaallisen komission tutkimaan käytäntöä altistaa eläviä eläimiä kokeille tieteellisissä tarkoituksissa. Kuultuaan, että tutkijat eivät käyttäneet säännöllisesti anestesia-aineita, komissio suositteli joukkoa toimenpiteitä, mukaan lukien kieltoa käyttää koiria, kissoja, hevosia, aaseja ja muuleja kokeissa. General Medical Council ja "British Medical Journal" vastustivat, ja niinpä ylimääräinen suojelutoimi otettiin käyttöön sen sijaan. Tulos oli Cruelty to Animals Act 1876, jota NAVS kritisoi "pahamaineiseksi mutta hyvin nimetyksi".


title: Ruskean koiran tapaus

text: 1900-luvun alussa Ernest Starling, Lontoon yliopiston fysiologian professori, ja hänen lankonsa William Bayliss käyttivät vivisektiota koiria kohtaan määrittääkseen, ohjaako keskushermosto haiman eritystä kuten Ivan Pavlov esitti. Starlingin elämäkerran kirjoittajan, John Hendersonin mukaan Starling ja Bayliss olivat "pakkomielteisiä kokeiden tekijöitä", ja Starlingin laboratorio oli kiireisin Lontoossa. Baylissilla oli ollut lupa harjoittaa vivisektiota vuodesta 1890 ja hän oli opettanut fysiologiaa vuodesta 1900.


title: Ruskean koiran tapaus

text: Miehet tiesivät, että haima tuottaa ruoansulatusnesteitä reaktiona lisääntyneestä happamuudesta pohjukaissuolessa ja tyhjäsuolessa ruokasulan sinne saapumisen johdosta


title: Ruskean koiran tapaus

text: Vuonna 1905 Starling keksi termin "hormoni" – kreikan kielen sanasta "hormao", joka tarkoittaa "herätän" tai "kiihdytän" – kuvaamaan sekretiiniä ynnä muita kemikaaleja, jotka pystyvät äärimmäisen pienissä pitoisuuksissa stimuloimaan elimiä etäältä. Bayliss ja Starling olivat myös käyttäneet vivisektiota anestesioituihin koiriin löytääkseen peristaltiikan vuonna 1899. He löysivät edelleen monenlaisia muita tärkeitä fysiologisia ilmiöitä ja periaatteita, joista monet perustuivat heidän kokeelliseen työhönsä, johon kuului eläinten vivisektiota


title: Ruskean koiran tapaus

text: Starlingin ja Baylissin luennoille oli soluttautunut kaksi ruotsalaista feministiä ja vivisektiota vastustavaa aktivistia Lizzy Lind af Hageby ja Leisa Katherine Schartau. Naiset olivat tunteneet toisensa lapsuudesta lähtien ja tulivat arvovaltaisista perheistä.


title: Ruskean koiran tapaus

text: Vuonna 1900 naiset vierailivat Pasteur-instituutissa Pariisissa, eläinkokeiden keskuksessa, ja järkyttyivät huoneista, jotka olivat täynnä häkkiin laitettuja eläimiä, joille tutkijat antoivat tauteja. He perustivat Ruotsin vivisektion vastaisen yhdistyksen palattuaan kotiinsa ja vuonna 1902 ryhtyivät opiskelijoiksi London School of Medicine for Womeniin, vivisektiota harjoittamattomaan collegeen, jolla oli vierailujärjestelyjä muiden Lontoon collegejen kanssa, saadakseen lääketieteellistä koulutusta vivisektion vastaisille kampanjoilleen.


title: Ruskean koiran tapaus

text: He kävivät King’s Collegessa ja University Collegessa 100 luennolla ja demonstraatiossa mukaan lukien 50 elävälle eläimelle tehdyssä kokeessa, joista 20 olivat sitä, mitä Mason kutsui ”täysimittaiseksi vivisektioksi”. He pitivät päiväkirjaa, jota he kutsuivat nimellä "Eye-Witnesses" ("Silminnäkijät") ja myöhemmin nimellä "The Shambles of Science: Extracts from the Diary of Two Students of Physiology" ("Tieteen teurastamo: Katkelmia kahden fysiologian opiskelijan päiväkirjasta"). Naiset olivat paikalla, kun ruskealle koiralle suoritettiin vivisektiota, ja kirjoittivat siitä kappaleen nimeltä ”Hauskaa” viitaten nauramiseen, jota he sanoivat kuullensa luentosalissa toimenpiteen aikana.


title: Ruskean koiran tapaus

text: Ruskea koira oli sekarotuinen terrieri, jolla oli lyhyt karkea turkki ja joka painoi noin 6 kg. Sitä käytti vivisektiossa joulukuussa 1902 ensin Starling, joka leikkasi sen mahan auki ja sitoi haimatiehyeen kiinni. Eläin eli häkissä seuraavan kahden kuukauden ajan, kunnes Starling ja Bayliss käyttivät sitä kahteen operaatioon 2. helmikuuta 1903, päivänä, jolloin ruotsalaiset naiset olivat paikalla.


title: Ruskean koiran tapaus

text: Luentohuoneen ulkopuolella, ennen kuin opiskelijat saapuivat, Starlingin ja muiden oikeudessa antaman todistuksen mukaan Starling leikkasi ensin koiran auki uudelleen tutkiakseen edellisen leikkauksen tuloksia, mikä kesti noin 45 minuuttia, minkä jälkeen hän puristi haavan pihdeillä ja antoi koiran Baylissille


title: Ruskean koiran tapaus

text: Bayliss leikkasi uuden aukon koiran kaulaan paljastaakseen sylkirauhasten kielihermot, jotka hän kiinnitti elektrodeihin


title: Ruskean koiran tapaus

text: Noin 60 opiskelijan edessä Bayliss stimuloi kielihermoja puoli tuntia muttei kyennyt demonstroimaan tavoittelemaansa pääasiaa. Koira annettiin sen jälkeen opiskelija Henry Dalelle, tulevalle Nobelin palkinnon saajalle, joka poisti koiran haiman ja sitten tappoi sen veitsellä sydämen läpi. Tästä tuli vaivaantumisen aihe kunnianloukkausoikeudenkäynnin aikana, kun Baylissin laboratorioapulainen Charles Scuttle todisti, että koira olisi tapettu kloroformilla tai ACE -sekoituksella. Scuttlen todistuksen jälkeen Dale kertoi että hän oli käyttänyt itse asiassa veistä


title: Ruskean koiran tapaus

text: 14. huhtikuuta 1903 Lind af Hageby ja Schartau näyttivät julkaisemattoman 200-sivuisen päiväkirjansa asianajaja Stephen Coleridgelle, National Anti-Vivisection Societyn sihteerille. Hänen huomionsa kiinnittyi selostukseen ruskeasta koirasta. 1876 Cruelty to Animals Act kielsi eläimen käytön useammassa kuin yhdessä kokeessa, mutta kuitenkin näytti, että ruskeaa koiraa oli käytetty Starlingin toimesta haimaleikkauksen suorittamiseen, käytetty uudelleen hän avattua koiran tutkiakseen edellisen leikkauksen tuloksia ja käytetty kolmannen kerran Baylissin toimesta sylkirauhasten tutkimuksessa


title: Ruskean koiran tapaus

text: Masonin mukaan Coleridge päätti, että ei ollut syytä luottaa syytteeseen panoon Cruelty to Animals Act 1876 -lailla, jota hän piti tahallisen estävänä. Sen sijaan hän antoi koirasta vihaisen puheen 1. toukokuuta 1903 National Anti-Vivisection Societyn vuositapaamisessa St James Hallissa, jossa oli paikalla 2 000–3 000 ihmistä. Coleridge syytti tutkijoita kidutuksesta: "Jos tämä ei ole kidutusta, Mr Bayliss ja hänen toverinsa … kertokoot meille taivaan nimessä mitä kidutus on"


title: Ruskean koiran tapaus

text: Puheen yksityiskohtia julkaisi seuraavana päivänä radikaali "Daily News", ja kysymyksiä nostettiin esiin Parlamentin alahuoneessa, erityisesti Sir Frederick Banburyn, konservatiivipuolueen kansanedustajan ja vivisektiodemonstraatioiden lopettamiseen tähtäävän lakiasetuksen kannattajan toimesta. Bayliss vaati julkista anteeksipyyntöä, ja kun 12. toukokuuta mennessä se ei toteutunut, hän nosti kanteen kunnianloukkauksesta.


title: Ruskean koiran tapaus

text: Ernest Starling päätti olla viemättä asiaa oikeuteen; "The Lancet", joka ei ollut mikään Starlingin ystävä, kirjoitti, että ”voidaan esittää, että professori Starling suoritti teknisen rikkomuksen lakia koskien”.


title: Ruskean koiran tapaus

text: Oikeudenkäynti alkoi Old Baileyssä 11. marraskuuta 1903 lordiylituomari (Lord Chief Justice) Lord Alverstonen ollessa tuomarina ja kesti neljä päivää päättyen 18. marraskuuta. Oikeustalon ulkopuolella olivat noin 27 metriä pitkät jonot.


title: Ruskean koiran tapaus

text: Baylissin asianajaja Rufus Isaacs kutsui Starlingin hänen ensimmäiseksi todistajaksi. Starling myönsi, että hän oli rikkonut lakia käyttämällä koiraa kahdesti mutta sanoi tehneensä niin välttäkseen uhraamasta kahta koiraa. Bayliss todisti, että koiralle oli annettu puolitoista graania morfiinia aiemmin päivällä, sitten kuusi unssia alkoholia, kloroformia ja eetteriä, jota annettiin eteishuoneesta koiran henkitorveen kiinnitettyyn putkeen. Bayliss sanoi, että putket olivat helposti särkyviä ja että jos koiralla olisi ollut vaikeat oltavat, ne olisivat rikkoutuneet


title: Ruskean koiran tapaus

text: Eläinlääkäri Alfred Sewell sanoi, ettei järjestelmä, jota Bayliss käytti, todennäköisesti ollut riittävä, mutta muut todistajat, mukaan lukien Royal Veterinary Collegen Frederick Hobday, olivat eri mieltä; oli myös väite, että Bayliss oli käyttänyt liian paljon anestesia-ainetta, minkä vuoksi koira ei reagoinut sähköstimulaatioon. Bayliss sanoi, että koira oli kärsinyt choreasta, tahdosta riippumattomista kouristuksista aiheuttavasta taudista, ja että mikään liikahdus, jonka Lind af Hageby ja Schartau olivat nähneet, ei ollut tarkoituksellinen. Neljä opiskelijaa, kolme naista ja yksi mies, kutsuttiin Baylissin asianajajan toimesta kuultaviksi ja he todistivat, että koira oli näyttänyt olevan tiedoton.


title: Ruskean koiran tapaus

text: Coleridgen asianajaja, John Lawson Walton, kutsui kuultavaksi Lind af Hagebyn ja Schartaun. He toistivat, että olivat olleet ensimmäiset oppilaat, jotka saapuivat, ja olivat jääneet yksin koiran kanssa noin pariksi minuutiksi. He olivat tarkastelleet arpia edellisistä leikkauksista ja leikkaushaavaa kaulassa, jonne kaksi putkea oli asetettu. He eivät olleet haistaneet anestesia-ainetta eivätkä olleet nähneet mitään konetta annostelemassa sitä. Mason kirjoitti, että he sanoivat koiran koukistaneen selkänsä ja nytkäyttäneen jalkojaan sillä tavoin, mitä he pitivät yrityksenä paeta.


title: Ruskean koiran tapaus

text: Baylissin lakimies arvosteli Coleridgeä siitä, että oli hyväksynyt naisten väitteet etsimättä vahvistavaa tietoa ja että puhui asiasta julkisesti lähestymättä ensin Baylissiä huolimatta siitä, että tiesi niin tekemisen voivan johtaa käräjöintiin. Coleridge vastasi, ettei ollut etsinyt vahvistusta, koska tiesi, että väitteet torjuttaisiin ja että hän piti edelleen naisten väitteitä tosina. "The Times" kirjoitti hänen todistuksestaan: "Syytetty, kun hän oli todistajanaitiossa, teki yhtä paljon vahinkoa omille eduilleen kuin hänen käytettävissään ollut aika tarkoitusta varten tuli sallimaan".


title: Ruskean koiran tapaus

text: Lord Alverstone kertoi valamiehistölle, että oikeustapaus oli tärkeä ja sillä oli kansallista etua. Hän kutsui "The Shambles of Scienceä" ”hysteeriseksi” mutta neuvoi valamiestöä, etteivät antaisi argumenttien koskien vivisektion pätevyyttä heilauttaa kantojaan. Vetäydyttyään 25 minuutiksi toisaalle 18. marraskuuta 1903 valamiehistö yksimielisesti koki, että Baylissiä oli häväisty, mikä sai suosionosoituksia lääkäreiltä yleisölehterillä.


title: Ruskean koiran tapaus

text: Daily news pyysi lahjoituksia ja keräsi 5700 puntaa neljässä kuukaudessa kattaakseen Coleridgen oikeudenkäyntikulut. Bayliss lahjoitti vahingonkorvauksensa University College Londonille käytettäväksi tutkimukseen; Masonin mukaan Bayliss oli välittämättä Daily Mailin ehdotuksesta, että hänen pitäisi kutsua sitä ”Stephen Coleridgen vivisektiorahastoksi”. Gratzer kirjoitti vuonna 2004 että rahasto on saattanut yhä olla käytössä silloin eläinten ostoon


title: Ruskean koiran tapaus

text: "The Times" julisti olevansa tyytyväinen tuomioon. "The Sun", "Star" ja "Daily News" tukivat Coleridgeä kutsuen päätöstä oikeudelliseksi laiminlyönniksi. Ernest Bell, "The Shambles of Science" -kirjan julkaisija ja painaja, pyysi anteeksi Baylissiltä 25. marraskuuta ja lupasi vetää pois päiväkirjan markkinoilta ja antaa sen jäljellä olevat kopiot Baylissin lakimiehille


title: Ruskean koiran tapaus

text: Oikeudenkäynnin jälkeen Anna Louisa Woodward, World League Against Vivisection -järjestön perustaja, keräsi 120 puntaa julkista muistomerkkiä varten ja tilasi pronssipatsaan koirasta kuvanveistäjä Joseph Whiteheadilta. Patsas oli 2,29 metriä korkean graniittisen muistomerkkikiven päällä, jossa oli juomasuihkulähde ihmisille alempi juomavesipiste koirille ja hevosille. Siinä oli myös kirjoitus, jota The New York Times kuvaili vuonna 1910 sanoin ”hysteeristä kieltä, joka on tavanmukaista anti-vivisektionisteille” ja ”kunnianloukkaus koko lääketieteen ammattia kohtaan”.


title: Ruskean koiran tapaus

text: Ryhmä kääntyi Battersean kaupunkipiirin puoleen muistomerkin sijaintiasiassa. Lansbury kirjoitti, että alue oli radikalismin hornankattila - proletaarinen, sosialistinen, täynnä tupruttavaa savua ja slummeja ja läheisesti yhteydessä vivisektion vastaiseen liikkeeseen. National Anti-Vivisection Hospital - joka aukeni vuonna 1896 Albert Bridge Roadin ja Prince of Wales Driven kulmassa ja päätti toimintansa 1972 - kieltäytyi vuoteen 1935 asti suorittamasta vivisektiota tai ottamasta töihin lääkäreitä, jotka harjoittivat sitä, ja tunnettiin paikallisesti nimillä "antiviv" ja "old anti". Battersea Dogs Homen puheenjohtaja William Cavendish-Bentinck, Portlandin kuudes herttua, hylkäsi pyynnön, että sen kadonneet koirat pitäisi myydä vivisektiota tekeville "ei vain kauheana vaan järjettömänä"


title: Ruskean koiran tapaus

text: Battersean valtuusto suostui antamaan tilan patsaalle sen Latchmere Recreation Ground -alueella


title: Ruskean koiran tapaus

text: Lääketieteen opiskelijat Lontoon opetussairaaloissa raivostuivat kirjoituslaatasta. Patsaan olemassaolon ensimmäinen vuosi oli hiljainen, ja University College tutki mahdollisuutta voisivatko he ryhtyä oikeustoimiin patsaan takia, mutta marraskuusta 1907 lähtien opiskelijat muuttivat Battersean usein toistuvan häiriön tapahtumapaikaksi


title: Ruskean koiran tapaus

text: Ensimmäistä liikehdintää tapahtui 20. marraskuuta, kun opiskelija William Howard Lister johti opiskelijaryhmän Thamesin yli Battersea’hin hyökätäkseen patsaan kimppuun sorkkaraudalla ja moukarilla. Naisten äänioikeutta ajaviin tapaamistilaisuuksiin tunkeuduttiin, vaikka opiskelijat tiesivät etteivät kaikki suffragetit olleet vivisektion vastustajia


title: Matti Haltia

text: Matti Jouko Johannes Haltia (s. 28. helmikuuta 1939) on suomalainen lääkäri ja Helsingin yliopiston neuropatologian emeritusprofessori.


title: Matti Haltia

text: Hän oli vuodesta 1990 eläkkeelle jäämiseensä saakka Helsingin yliopiston neuropatologian henkilökohtainen ylimääräinen professori. Hänen tutkimuskohteenaan ovat olleet hermoston perinnölliset sairaudet ja dementia.


title: Matti Haltia

text: Hän on ollut Suomalaisen Tiedeakatemian jäsen vuodesta 1993 ja Academia Europæan jäsen vuodesta 2006.


title: Viimeinen universaali esivanhempi

text: Viimeinen universaali esivanhempi (, LUA, tai "last universal common ancestor", LUCA), alkusolu tai progenootti on viimeisin organismi, josta kaikki maapallolla nykyisin elävät organismit ovat polveutuneet. Se on siten kaiken maapallolla olevan elämän viimeisin yhteinen esivanhempi (, MRCA). Ei pitäisi kuitenkaan olettaa, että se olisi ollut ensimmäinen elävä organismi. On arvioitu, että LUCA eli noin 3,5–3,8 miljardia vuotta sitten (Paleoarkeeisen maailmankauden aikana). Aikaisimmat todisteet elämästä maapallolla ovat biogeeninen grafiitti, joka löytyi 3,7 miljardia vuotta vanhasta metasedimentistä Grönlannissa, ja mikrobien massaesiintymisen fossiili, joka löytyi 3,48 miljardia vuotta vanhasta hiekkakivestä Australiassa. Vuonna 2015 julkaistu tutkimus löysi potentiaalisesti biogeenistä hiiltä 4,1 miljardia vuotta vanhoista kivistä Australiassa. Tämä löytö voisi viitata siihen, että maapallolla oli sinä ajanjaksona erilaiset olosuhteet kuin on yleisesti ajateltu ja viittaisi elämän aikaisempaan ilmenemiseen. Heinäkuussa 2016, tieteilijät raportoivat tunnistaneensa 355 geeniä, jotka ovat peräisin viimeisestä universaalista esivanhemmasta.


title: Viimeinen universaali esivanhempi

text: Charles Darwin ehdotti teorian evoluutioprosessin kautta tapahtuneesta universaalista yhteisestä polveutumisesta kirjassaan "Lajien synty" (1859), jossa hän teki analogiaan perustuvan johtopäätöksen ja kirjoitti tämän perusteella, että "kaikki elolliset oliot, mitkä milloinkaan ovat tämän maan pinnalla eläneet, ovat voineet polveutua jostakin yhteisestä kantamuodosta".


title: Viimeinen universaali esivanhempi

text:
Viimeisen universaalin esivanhemman (LUCA:n) jälkeläisistä koostuvien ryhmien analysoinnista on päätelty, että LUCA oli pieni, yksisoluinen
organismi. Sillä oli todennäköisesti nykyisten bakteereiden tavoin renkaan muotoinen kela DNA:ta, joka kellui vapaasti solun sisällä. Morfologisesti se ei olisi ollut kovinkaan erilainen nykypäivän yleistetystä pienikokoisesta bakteerista. Carl Woese, joka oli ensimmäinen ehdottamaan nykyisin käytettyä kolmen yläkunnan luokittelujärjestelmää bakteerien, arkeonien ja aitotumaisten rRNA-jaksojen analysoinnin perusteella, on kuitenkin sanonut, että LUCA:n geneettisen koneiston näkökulmasta se olisi ollut "...yksinkertaisempi, alkeellisempi yksilö kuin ne jälkeläiset, jotka poikivat kolme [yläkuntaa] (ja näiden jälkeläiset)".


title: Viimeinen universaali esivanhempi

text: Vaikka LUCA:n anatomian rekonstruointiin liittyy suurta epävarmuutta, voimme kuitenkin kuvailla sen sisäisiä mekanismeja yksityiskohtaisesti kaikille maapallolla nykyisin itsenäisesti eläville organismeille yhteisten ominaisuuksien perusteella.


title: Viimeinen universaali esivanhempi

text: Geneettinen koodi perustui todennäköisesti DNA:han. Jotkut tutkimukset ovat ehdottaneet, että LUCA:lta puuttui DNA täysin ja että se perustui kokonaan RNA:han. Jos DNA:ta oli läsnä, se koostui neljästä nukleotidista (deoksiadeniini, deoksiguaniini, deoksisytosiini ja deoksitymiini), pois sulkien muut mahdolliset deoksinukleotidit. DNA pidettiin kaksijuosteisena DNA-polymeraasi -nimisen entsyymin avulla. DNA:n eheydestä pitivät huolen joukko entsyymeitä, joihin lukeutui DNA-topoisomeraasi, DNA-ligaasi ja muita entsyymeitä. DNA:ta suojelivat myös siihen kiinnittyneet proteiinit, kuten histonit. Geneettinen koodi koostui kolmen nukleotidin kodoneista, tuottaen 64 eri kodonia. Koska vain 20 aminohappoa käytettiin, useat kodonit koodaavat samoja aminohappoja. Jos koodi perustui DNA:han, silloin sen toiminta oli seuraavanlainen. Geneettisen koodin ilmeneminen tapahtui yksijuosteisten RNA-välituotteiden kautta. RNA:n tuotto tapahtui DNA:sta riippuvaisen RNA-polymeraasin avulla. RNA:ssa käytettiin nukleotideja, jotka olivat samanlaisia kuin DNA:ssa olevat nukleotidit. Ainoa poikkeus oli, että DNA:ssa olevan tymiinin sijaan RNA:ssa käytettiin uridiinia.


title: Viimeinen universaali esivanhempi

text: Geneettinen koodi ilmeni proteiineina. Nämä koottiin vapaista aminohapoista lähetti-RNA:n translaation kautta. Translaatiossa käytettiin ribosomeja, siirtäjä-RNA:ta ja joukkoa muita proteiineja. Ribosomit koostuivat kahdesta alayksiköstä, suuresta 50S ja pienestä 30S -yksiköstä. Kukin alayksikkö koostui ribosomaalisesta RNA:sta, jota ympäröivät ribosomaaliset proteiinit. RNA-molekyyleillä (rRNA:lla ja tRNA:lla) oli tärkeä rooli ribosomien katalyyttisessä toiminnassa. Vain 20 aminohappoa käytettiin, pois sulkien lukuisat muut aminohapot. Vain aminohappojen L-isomeerejä käytettiin. ATP:ta käytettiin energian siirtoon ja lyhytaikaiseen varastointiin. Oli useita satoja proteeinientsyymeitä, jotka katalysoivat kemiallisia reaktioita. Nämä reaktiot valjastivat energiaa rasvoista, sokereista ja aminohapoista, sekä syntetisoivat rasvoja, sokereita, aminohappoja ja nukleiinihappoemäksiä käyttämällä mielivaltaisia kemiallisia reittejä.


title: Viimeinen universaali esivanhempi

text: Solu sisälsi vesipohjaisen sytoplasman, jota ympäröi kahdesta vastakkaisesta lipidikerroksesta koostuva kalvo. Natriumin konsentraatio oli alhaisempi ja kaliumin konsentraatio oli korkeampi solun sisällä kuin solun ulkopuolella. Tätä gradienttia ylläpitivät erityiset ionipumput. Solu lisääntyi solunjakautumisen kautta sen jälkeen, kun sen sisältö oli kahdentunut. Solu käytti kemiosmoosia tuottaakseen energiaa. Se myös pelkisti CO ja hapetti H -molekyylejä.


title: Viimeinen universaali esivanhempi

text: Solu eli todennäköisesti syvänmeren hydrotermisistä aukoista löytyvissä olosuhteissa, jotka johtuvat meriveden ja magman välisestä vuorovaikutuksesta merenpohjan alla.


title: Viimeinen universaali esivanhempi

text:
Vuonna 1859 Charles Darwin julkaisi "Lajien synnyn", jossa hän kahdesti esitti hypoteesin, että olisi ollut vain yksi progenootti kaikille elämänmuodoille. Hän teki analogiaan perustuvan johtopäätöksen ja kirjoitti tämän perusteella, että "kaikki elolliset oliot, mitkä milloinkaan ovat tämän maan pinnalla eläneet, ovat voineet polveutua jostakin yhteisestä kantamuodosta". Hän viittasi hypoteesiin uudelleen viimeisessä lauseessa: “Jotakin suuremmoista on tässä ajatuksessa, että Luoja on puhaltanut elämän ja sen voimat aluksi vain muutamiin harvoihin tai yhteen ainoaan muotoon ja että kiertotähtemme kiertäessä rataansa järkähtämättömän painolain mukaisesti tuosta yksinkertaisesta alusta on kehittynyt ja edelleen kehittyy mitä kauneimpia ja ihmeellisimpiä muotoja.”
Silloin kun LUCA:n olemassaolosta esitettiin hypoteeseja, elävien solujen geneettiseen etäisyyteen perustuvat kladogrammit viittasivat siihen, että arkeonit erkaantuivat aikaisin muusta elämästä. Tähän johtopäätökseen tultiin sen perusteella, että kaikki tunnetut arkeonit voivat selviytyä erittäin vaikeissa olosuhteissa, kuten korkeassa suolapitoisuudessa, lämpötilassa ja happamuudessa. Tämän takia jotkut tieteilijät ehdottivat, että LUCA kehittyi syvänmeren aukkojen kaltaisissa ympäristöissä, joissa tämän kaltaiset ääriolosuhteet vallitsevat nykyisin. Arkeonit löydettiin kuitenkin vähemmän vaativista ympäristöistä. Nykyisin uskotaan, että ne ovat lähempää sukua aitotumaisiin kuin bakteereihin, vaikka monet yksityiskohdat ovat vielä tuntemattomia.


title: Viimeinen universaali esivanhempi

text: Vuonna 2010 julkaistiin muodollinen testi universaalista yhteisestä esivanhemmuudesta. Tämä perustui "niihin erittäin moneen molekyylisekvenssiin, jotka ovat nykyisin saatavilla elämän jokaisesta kunnasta". Muodollinen testi suosi LUCA:n olemassaoloa yli laajan kirjon horisontaalisia geeninsiirtymiä sisältäviä hypoteesejä. Vaikka muodollinen koettelu suosi ylivoimaisesti sitä, että olisi ollut yksittäinen LUCA, tämä ei kuitenkaan tarkoita, että LUCA olisi koskaan ollut yksin. Se oli sen sijaan yksi useasta aikaisesta mikrobista. Kuitenkin on lähestulkoon varmaa, että kaikilla organismeilla on yksi yhteinen esivanhempi koska monet muut nukleotidit ovat mahdollisia DNA:ssa ja RNA:ssa nykyisin käytettyjen nukleotidien lisäksi. Olisi erittäin epätodennäköistä, että erilaisista alkusoluista poikineet organismit kykenisivät suorittaa horisontaalisia geeninsiirtoja ilman, että ne sekoittaisivat toistensa geenejä tuottaen tilke-DNA:ta. Lisäksi on lukuisia aminohappoja, jotka ovat kemiallisesti mahdollisia niiden 20 lisäksi, joita nykyisin käytetään proteiineissa. Theobaldin suorittama muodollinen tilastollinen testi otti nämä kemialliset todisteet huomioon. Ne viittaavat siihen, että vaikka muita aikaisia mikrobeja varmaan oli olemassa, yksi ainut solu oli LUCA koska muiden mikrobien jälkeläisiä ei selviytynyt Paleoarkeeista maailmankautta pidemmälle. AT/GC –säännön ja kahdenkymmenen aminohapon asettamalla yhteisellä kehyksellä, horisontaaliset geeninsiirrot olisivat olleet mahdollisia ja olisivat voineet olla erittäin yleisiä yksittäisen solun jälkeläisten keskuudessa.


title: Viimeinen universaali esivanhempi

text: Vuonna 1998 Carl Woese ehdotti, ettei yhtäkään yksittäistä organismia voisi ajatella LUCA:na ja että kaikkien modernien organismien geneettinen materiaali periytyi muinaisessa organismien yhteisössä tapahtuneesta horisontaalisesta geeninsiirrosta. Vaikka myöhemmin julkaistujen tutkimusten tulokset viittaavat yksittäisen LUCA:n olemassaoloon, Woesen esittämä perustelu pätee edelleen ns. ur-organismeihin. Elämän alkuvaiheissa polveutuminen ei ollut yhtä lineaarista kuin nykyisin koska geneettisen koodin kehittyminen vei aikaa. Organismeja ei voitu helposti kartoittaa fylogeneettiseen puuhun ennen korkeatasoista replikaatiota. LUCA eli geneettisen koodin mukaan ja sillä oli kehittynyt ainakin jonkinlainen yksinkertainen molekyläärinen oikolukumekanismi. LUCA ei ollut ihan ensimmäinen solu, mutta se oli sen sijaan se solu, jonka jälkeläiset selviytyivät mikrobievoluution ensimmäisten vaiheiden ohi.


title: Backwoods (vuoden 2006 elokuva)

text: Backwoods (myös kirjoitusasu BackWoods; ; ) on vuonna 2006 ensi-iltansa saanut Koldo Serran ohjaama espanjalais-ranskalais-brittiläinen psykologinen jännityselokuva, jonka pääosissa ovat Gary Oldman, Virginie Ledoyen, Paddy Considine, Aitana Sánchez-Gijón ja Lluís Homar. Koldo Serra ja Jon Sagalá käsikirjoittivat elokuvan.


title: Backwoods (vuoden 2006 elokuva)

text:
"Backwoods" sijoittuu vuoden 1978 Pohjois-Espanjan Baskimaan alueelle, jonne nuori aviopari Norman ja Lucy (Paddy Considine ja Virginie Ledoyen) ovat tulleet lomailemaan ja tapaamaan vanhaa ystäväänsä Paulia (Gary Oldman) ja tämän Isabel-vaimoa (Aitana Sánchez-Gijón). Kesäloma kauniilla Espanjan syrjäseudulla tulee kuin tilauksesta Normanille ja Lucylle, joiden parisuhde on ajautunut kriisiin. Kun Paul vie Normanin metsälle, he löytävät pienen tytön, jota joku tai jotkut ovat pitäneet vankina metsässä jo kauan. Paulin ja Normanin etsiessä tytölle apua, tytön vangitsija hyökkää armotta heitä vastaan. Pian äärimmäisessä vaarassa eivät ainoastaan ole Paul ja Norman, mutta myös talolla odottavat Lucy ja Isabel. Metsästys on alkanut.
"Backwoodsin" kuvaukset alkoivat 1. elokuuta 2005. Se kuvattiin 3,6 miljoonan euron budjetilla Navarran alueella Espanjassa. Elokuvan kuvaukset saatiin päätökseen 27. syyskuuta 2005.


title: Backwoods (vuoden 2006 elokuva)

text: "Backwoods" sai ensi-iltansa San Sebastiánin elokuvajuhlilla San Sebastiánin kaupungissa, Espanjassa 24. syyskuuta 2006. Maanlaajuiseen teatterilevitykseen elokuva pääsi Espanjassa 16. helmikuuta 2007. Filmax vastasi elokuvan teatterilevityksestä Espanjassa. Toisissa valmistusmaissaan, Ranskassa ja Isossa-Britanniassa, elokuva ei saanut teatteriensi-iltaa. Ranskassa elokuva sai ensi-iltansa televisiossa Canal+-kanavalla 18. huhtikuuta 2007 ja Isossa-Britanniassa Dead by Dawnin elokuvajuhlilla Skotlannissa, Edinburghin kaupungissa 28. huhtikuuta 2007. Koldo Serra oli ehdolla Best of Bucheon -palkinnon saajaksi vuoden 2007 Bucheonin kansainvälisillä elokuvajuhlilla Bucheonin kaupungissa, Etelä-Koreassa. Suomessakaan elokuva ei saanut teatteriensi-iltaa, mutta Future Film Oy julkaisi elokuvan myöhemmin DVD:lle 21. maaliskuuta 2007. Filmax Home Video julkaisi elokuvan DVD:lle Espanjassa vuonna 2007, Lionsgate Yhdysvalloissa 15. huhtikuuta 2008 ja Momentum Pictures Home Entertainment Isossa-Britanniassa 19. toukokuuta 2008.


title: Backwoods (vuoden 2006 elokuva)

text: Rotten Tomatoes -sivuston mukaan 67% kriitikoista on antanut elokuvalle positiivisen arvosanan 6,2/10 keskiarvolla. Keräys perustuu kuuteen arviointiin. 1 589 käyttäjästä 27% on antanut elokuvalle positiivisen arvosanan 2,8/5 keskiarvolla.


title: Vishapakarit

text: Vishapakarit ( , "višap" lohikäärme ja "k‘a" kivi) eli lohikäärmekivet ovat Armeniassa olevia megaliittisia monoliittejä. Ne saattavat olla yli viisi metriä korkeita.


title: Vishapakarit

text: Nykyisen tiedon mukaan vishapakareiden tihein esiintymisalue on nyky-Armenia, mutta niitä esiintyy myös ympäröivillä seuduilla. Vastaavien monoliittien esiintymisalueita on tavattu myös Pohjois-Kaukasukselta Mongoliaan ulottuvalta vyöhykkeeltä.


title: Vishapakarit

text: Vishapakareita on pääasiassa kolmea eri tyyppiä. Yksi niistä ovat kivet, joiden kaiverrus muistuttaa urosnaudan taljaa. Erityisesti eläimen pään veistämiseen on kiinnitetty huomiota. Lisäksi kiviin saattaa olla veistetty vesilintujen kuvia, jotka esiintyvät aina kaksittain, antiteettisinä pareina. Näiden kivien muoto on prismaattinen tai tetragonaalinen ja alapää on tavallisesti kapeampi kuin yläosa.


title: Vishapakarit

text: Toinen vishapakarien luokka ovat kalan muotoiset tasoitetut megaliitit. Niissä on usein mukana anatomisia yksityiskohtia, kuten kalan sieraimet, evät, kylkiviivat tai kiduskannet. Näiden visapakarien muoto on usein sukkulamainen ja joskus kaareva. Kalan pyrstö on jätetty veistämättä, mikä viittaa siihen, että ne on alun perin tarkoitettu esitettävän pystyasennossa.


title: Vishapakarit

text: Kolmas vishapakarien tyyppi on edellisten sekamuoto. Monoliitit ovat kalan muotoisia, ja kalan vatsa on muotoiltu tasaiseksi, ja siihen on kaiverrettu yksi tai useampia urosnaudan taljaa. Ne ovat kiven pystyakselilla, ja taljan pää saattaa osoittaa megaliitin ylä- tai alaosaan.


title: Vishapakarit

text:
Tutkijat olettavat vishapakareilla olleen uskonnollista merkitystä. Oletetaan, että ne olivat mukana rituaaleissa ja että jotkut niistä myös verhottiin oikean eläimen taljalla.
Oleellista on myös, että kiviä on löydetty korkeiden seutujen kesälaitumilta ja vesien läheltä. Armenialainen arkeologi Ashkharbek Kalantar tutki vuosina 1929–1933 Argatsvuoren etelärinteitä ja huomasi, että kivien ohella siellä oli monimutkainen, keinotekoinen kastelujärjestelmä, jonka kanaviin kerättiin vuorten huipulta sulavaa vettä. Kalantar ajoitti tämä vesiverkoston Urartun valtakunnan ajoille.


title: Ornavasso

text:
Ornavasso on kunta Pohjois-Italiassa Verbano-Cusio-Ossolan maakunnassa Piemonten alueella.
Ornavasson naapurikunnat ovat Anzola d'Ossola, Casale Corte Cerro, Gravellona Toce, Mergozzo, Premosello-Chiovenda ja Valstrona.


title: Latifundium

text: Latifundiumit [la:tifu´n-] (lat.) olivat antiikin Rooman aikaisia laajoja maatiloja, joissa käytettiin työvoimana talonpoikia tai orjia.


title: Latifundium

text: Ensimmäiset roomalaiset olivat paimentolaisia ja maanviljelijöitä. Varhaisessa Roomassa maanomistajat kylvivät viljelyskasvinsa keväällä ja korjasivat sen syksyllä. Kesän aikana he taistelivat armeijassa. Rooman laajetessa pienviljelijät viettivät yhä pidempiä aikoja taistelemassa. Monet olivat pakotettuja myymään heidän maansa vauraammille maanomistajille. Tämä johti suurtilojen syntyyn.


title: Latifundium

text: Antiikin Rooman latifundioiden taustalla oli tietyiltä valloitetuilta yhteisöiltä takavarikoidut alueet 200 eaa. alkuvaiheissa. Aikaisemmin klassisen Kreikan aikaan 500 eaa. laajoja tiloja kylvettiin suurella voitolla sen perusteella, mitä tiedettiin tieteellisestä maanviljelyksestä. Myöhemmin hellenistisellä aikakaudella alkaen 323 eaa. suurtiloja pitivät hallitsijat, ministerit ja muu varakas väestö ja jotkut mahtavat temppelit. Noilla tiloilla oli paljon taloudellista toimintaa ja sen seurauksena suuri työnjako, jotkut orjia jotkut vapaita.


title: Latifundium

text: Rooman ulkomaiset sodat toivat paljon uutta vaurautta senaattoriluokan aristokraateille ja uudelle ilmestyvälle equites yhteiskuntaluokalle, jotka olivat enimmäkseen rahoittajia ja publikaaneja tai veronkantajia. Yläluokkaisilla roomalaisilla, jotka omistivat latifundioita oli tarpeeksi pääomaa parantaa viljan ja karjan laatua uusilla lajikkeilla. Tämä laittoi pienviljelijät epäedulliseen kilpailuasetelmaan, minkä seurauksena latifundiot syrjäyttivät pientilat maatalouden perusyksikkönä Italiassa ja provinsseissa 300 eaa. tultaessa. Latifundiumeissa sijaitsi huvila tai kartano; orjat laskettiin karjan, maataloustyövälineiden ja muun irtaimen omaisuuden mukana. Halvan raaka-aineen tuonti siirtomaista heikensi talonpoikiin pohjautuvaa Rooman taloutta ja tuhansien orjien virta tekivät suurtilat mahdollisiksi. Taloudellisen sekasorron takia suuri osa Rooman väestöstä tuli työttömiksi ja riippuvaiseksi julkisesta avustuksesta. Suuri väkijoukko työttömiä kuljeskeli kaduilla alttiina kansankiihottajien vaikutuksille.


title: Latifundium

text: Taloudelliset muutokset toi mukanaan myös aitoja uudistajia. Parhaiten tunnettuja olivat kaksi veljestä Tiberius Gracchus ja Gaius Gracchus. Vuonna 133 eaa. Tiberius valittiin tribuuniksi poliittiseen liikkeeseen, jossa pyrittiin jakamaan köyhille maata maareformilla. Odotetusti suurtilalliset Senaatissa vastustivat häntä. Kun Senaatti julisti hänen uudelleenvalintansa laittomaksi hänen seuraajansa mellakoivat ja Tiberius tapettiin väkivallan seassa. Gaius sen jälkeen otti tehtäväkseen isoveljensä uudistukset. Hänestä tuli tribuuni 123 eaa. ja hän laajensi uudistuksia verojärjestelmään ja oikeuslaitokseen. Konservatiivien vastareaktiona hänet tappoi väkijoukko 121 eaa.


title: Latifundium

text: Imperiumin myöhäisvaiheissa orjatyövoiman hinta kasvoi yhä kalliimmaksi ja vapaat maanviljelijät tai torpparit korvasivat ne. Kun imperiumi heikentyi ja katosi Lännessä 500 jaa. latifundiumien asema korostui – ei vain taloudellisina keskuksina vaan myös poliittisina ja kulttuurisina. Itä-Roomassa latifundiot jatkoivat toimintaansa vuosisatoja eteenpäin kuin myös Espanjassa.


title: Latifundium

text: Etelä-Amerikkaan latifundiumit (espanjaksi latifundio) toivat Pyreneiden niemimaiden uudisasukkaat ja sitä jatkettiin pitkään (katso latifundio).


title: Pallanzeno

text:
Pallanzeno on kunta Pohjois-Italiassa Verbano-Cusio-Ossolan maakunnassa Piemonten alueella.
Pallanzenon naapurikunnat ovat Beura-Cardezza, Borgomezzavalle, Calasca-Castiglione, Piedimulera, Villadossola ja Vogogna.


title: Nelson Davidjan

text: Nelson Davidjan (, , 6. huhtikuuta 1950 Çartar, Azerbaidžanin SNT – 11. syyskuuta 2016 Kiova, Ukraina) oli Neuvostoliittoa edustanut kreikkalais-roomalaisen tyylin painija, olympiamitalisti, maailman- ja euroopanmestari.


title: Nelson Davidjan

text: 57–68 kilogramman painoluokissa kilpaillut Davidjan saavutti painijanurallaan olympiahopeaa Montréalissa 1976, maailmanmestaruuden vuosina 1974 ja 1975, Euroopan mestaruuden vuosina 1973 ja 1980 sekä EM-hopeaa vuonna 1977.


title: Nelson Davidjan

text: Davidjan kuoli Kiovassa, Ukrainassa 66-vuotiaana 11. syyskuuta 2016.


title: Isaac Haxton

text: Isaac Haxton (s. 21. syyskuuta 1985) on yhdysvaltalainen pokeriammattilainen. Hän on erikoistunut korkeiden panosten turnausten lisäksi korkeiden panosten käteispeleihin. Haxtonin nimimerkki PokerStarsilla on "philivey2694".


title: Isaac Haxton

text: Liveturnauksista Haxton on voittanut 11 926 400 dollaria.


title: Stranger Things

text: Stranger Things on Dufferin veljesten luoma yhdysvaltalainen scifikauhusarja, jonka koko ensimmäinen tuotantokausi julkaistiin tilausvideopalvelu Netflixissä 15. heinäkuuta 2016. Sarjan pääosissa ovat Winona Ryder, David Harbour, Finn Wolfhard, Millie Bobby Brown, Gaten Matarazzo, Caleb McLaughlin, Natalia Dyer, Charlie Heaton, Cara Buono, Joe Keery ja Matthew Modine.


title: Stranger Things

text: Sarja sijoittuu kuvitteelliseen Hawkinsin kaupunkiin Indianan osavaltiossa Yhdysvalloissa, missä 12-vuotias Will Byers katoaa olemattomiin 6. marraskuuta 1983. Hänen ystävänsä, perheensä ja paikallinen poliisi pyrkivät etsimään Williä, ja kuvioihin sekaantuu psykokinesiaa omaava tyttö, joka väittää tietävänsä Willin sijainnin. Lisäksi salainen Yhdysvaltain hallinnon alaisuudessa toimiva järjestö yrittää peitellä totuutta.


title: Stranger Things

text: Sarjassa on paljon viittauksia 1980-luvun populaarikulttuuriin ja se on saanut vaikutteita muun muassa Steven Spielbergin, John Carpenterin, Stephen Kingin ja George Lucasin töistä.


title: Stranger Things

text: "Stranger Things" on saanut erinomaisen vastaanoton kriitikoilta ja yleisöltä. Sarjan hahmoja, rytmitystä, tunnelmaa, näyttelyä, musiikkia, ohjausta, käsikirjoitusta ja viittauksia 1980-luvun elokuviin on kehuttu. Ensimmäinen kausi sai yhteensä 19 Primetime Emmy -ehdokkuutta muun muassa parhaasta draamasarjasta, nais- ja miessivuosasta.


title: Stranger Things

text: 31. elokuuta 2016 Netflix tilasi 9 jaksoa kattavan toisen tuotantokauden. Kausi julkaistiin halloweenina 27. lokakuuta 2017. Vuosi myöhemmin Dufferin veljekset ilmoittivat suunnitelmista koskien kolmatta tuotantokautta ja tavoitteesta päättää "Stranger Things" neljänteen tuotantokauteen. Siitä huolimatta viidennestä tuotantokaudesta ollaan silti keskusteltu. 1. joulukuuta 2017, Netflix ja Dufferin veljekset varmistivat kolmannen kauden. Kolmas tuotantokausi julkaistaan Yhdysvaltain itsenäisyyspäivänä 4. heinäkuuta 2019.


title: Stranger Things

text: Sarja on saanut erinomaisen vastaanoton sekä kriitikoilta että yleisöltä. Arvosteluja keräävän Rotten Tomatoes -sivuston mukaan 95 % kriitikoista on antanut sarjalle positiivisen arvosanan keskiarvolla 8.1/10. Keräys perustuu 57 arviointiin. Metacriticissä sarjalla on 76 pistettä 100:sta perustuen 34 arviointiin.


title: Stranger Things

text: "Variety"-lehden mukaan "Stranger Things" on yksi Netflixin katsotuimmista sarjoista. "Helsingin Sanomien" Juho Typpö kutsui sarjaa kesän 2016 tv-ilmiöksi.


title: Backwoods

text: Backwoods voi tarkoittaa seuraavia:


title: David Harbour

text: David Harbour (s. 10. huhtikuuta 1974 New York, New York, Yhdysvallat) on yhdysvaltalainen näyttelijä. Vuonna 2005 hän sai Tony-ehdokkuuden roolistaan näytelmässä "Kuka pelkää Virginia Woolfia?". Vuodesta 2016 Harbour on näytellyt poliisipäällikkö Jim Hopperia jännitystieteissarjassa "Stranger Things".


title: David Harbour

text: Harbour on saanut kaksi parhaan miessivuosan Primetime Emmy -ehdokkuutta draamasarjasta "Stranger Things".


title: Mikura-luokka

text: Mikura-luokka () oli keisarillisen Japanin laivaston kahdeksan aluksen muodostama saattajaluokka toisessa maailmansodassa.


title: Iina Vuorivirta

text: Iina Vuorivirta (s. 31. maaliskuuta 1988) on suomalainen muotoilija. Vuorivirta sai vuonna 2013 Design Forum Finlandin Vuoden nuori muotoilija -palkinnon. Hän on toiminut Ikean palveluksessa vuodesta 2015 lähtien ensimmäisenä suomalaisena yhtiön 14-henkisessä ydinsuunnittelijatiimissä.


title: Iina Vuorivirta

text: Vuorivirta on opiskellut vuosina 2007–2010 Lahden muotoiluinsituutissa, 2010–2011 Tukholman Beckmans-muotoilukoulussa ja 2012–2014 Tukholman Konstfackissa.


title: Iina Vuorivirta

text: Vuorivirran tunnetuimpiin tuotteisiin kuuluu pyöreä "Vino"-peili, jonka puolikkaat heijastavat valoa hieman eri kulmissa. "Vino"-peili oli mukana Artekin “Work in Progress” myyntinäyttelyssä vuonna 2015.


title: Dufferin veljekset

text: Matt Duffer (s. 1984) ja Ross Duffer (s. 1984) eli Dufferin veljekset ovat yhdysvaltalaisia elokuvantekijöitä. He tunnetaan muun muassa heidän luomastaan Netflixin jännitystieteissarjasta "Stranger Things", jonka he ovat myös ohjanneet, käsikirjoittaneet ja tuottaneet. Ensimmäisen tuotantokauden jaksot julkaistiin Netflixissä 15. heinäkuuta 2016. Sarjan toinen kausi ilmestyi lokakuussa 2017. Kolmas kausi julkaistaan heinäkuussa 2019.


title: Urpo Kivikari

text: Urpo Kalevi Kivikari (s. 1. lokakuuta 1939 Turku) on suomalainen taloustieteen professori, joka on erikoistunut idänkaupan tutkimukseen. Hän opetti Turun kauppakorkeakoulussa ja Turun yliopistossa vuosina 1964–2003 ja luennoi yhä ajoittain. Vuosina 1988–2003 hän toimi Turun kauppakorkeakoulun kansainvälisen talouden professorina.


title: Urpo Kivikari

text: Kivikari väitteli valtiotieteen tohtoriksi Turun yliopistosta vuonna 1972.


title: Urpo Kivikari

text: Kivikari tunnetaan hyvistä yhteyksistään Unkariin. Hän toimi Suomi–Unkari-seuran varapuheenjohtajana 1989–1995 ja nimitettiin vuonna 1989 Unkarin kunniakonsuliksi. Vuonna 2009 hän sai István Ráczin mukaan nimetyn palkinnon maiden välisten kulttuurisuhteiden edistämisestä, ja vuonna 2012 hänet nimitettiin Szegedin yliopiston kunniatohtoriksi.


title: Komatsu (yritys)

text: Komatsu Ltd. () tai Komatsu () () on japanilainen monikansallinen yritys.


title: Komatsu (yritys)

text:
Yritys valmistaa rakennus-, kaivos- ja sotilaslaitteita sekä teollisuuden laitteita.
Yhtiön pääkonttori on Tokiossa Japanissa. Yhtiö on nimetty Komatsun kaupungin mukaan, jossa yhtiö perustettiin.


title: Komatsu (yritys)

text: Yhtiön perusti "Takeuchi Mining Industry" vuonna 1917 nimellä "Komatsu Iron Works" ja se eriytettiin omaksi yhtiökseen "Komatsu Ltd" vuonna 1921.


title: Rodium(III)kloridi

text: Rodium(III)kloridi (RhCl) on rodium- ja kloridi-ionien muodostama epäorgaaninen ioniyhdiste. Yhdistettä voidaan käyttää muiden rodiumyhdisteiden, esimerkiksi katalyyttien valmistamiseen.


title: Rodium(III)kloridi

text: Rodium(III)kloridi on huoneenlämpötilassa ruskehtavan punertavaa kiteistä ainetta, jonka kiderakenne muistuttaa alumiinikloridin kiderakennetta. Se on liukenematonta veteen ja useisiin happoihin, mutta muodostaa vetykloridin kanssa vesiliukoisen heksaklororodsaatti(III)ionin ([RhCl]). Kidevedettömän rodium(III)kloridin lisäksi tunnetaan myös kidevedellinen muoto trihydraatti (RhCl·3HO).


title: Rodium(III)kloridi

text: Rodium(III)kloridia voidaan valmistaa vedettömänä metallisen rodiumjauheen ja kloorin välisellä reaktiolla 700 °C:n lämpötilassa. Trihydraattia saadaan haihduttamalla [RhCl]-ioneja sisältävästä liuoksesta vesi pois.


title: Rodium(III)kloridi

text: Rodium(III)kloridin tärkein käyttökohde on muiden rodiumyhdisteiden valmistus. Siitä valmistetaan esimerkiksi Wilkinsonin katalyyttiä ja muita katalyyttisesti aktiivisia rodiumyhdisteitä.


title: Rautatiekadut

text: Rautatiekadut ovat kaksi vierekkäistä yhdensuuntaista katua Helsingin kantakaupungissa Kampin ja Etu-Töölön raja-alueella. Pohjoinen Rautatiekatu () johtaa Mannerheimintieltä Eduskuntatalon vierestä Mechelininkadulle Leppäsuon alueelle. Hieman lyhempi Eteläinen Rautatiekatu () taas alkaa Arkadiankadun risteyksestä ja kaartuu länsipäässään päättyen Lapinlahdenkadulle.


title: Rautatiekadut

text: Katujen välissä on pitkä jyrkkäseinäinen kuilu, jossa muutamia metrejä kadun pinnan alapuolella kulki ennen Helsingin satamarata, mutta jossa nykyisin on kevyen liikenteen väylä, "Baana". Kuilun yli johtaa poikkikatujen kohdalla useita siltoja. Baanalle johtaa kaduilta useita portaikkoja ja ramppeja.


title: Rautatiekadut

text: Kampin ja Etu-Töölön välinen raja kulkee Eduskuntatalon edustalta Runeberginkadulle saakka Pohjoisen Rautatiekadun eteläreunaa pitkin. Runeberginkadun länsipuolella se poikkaa kuitenkin Eteläiselle Rautatiekadulle ja jatkuu sitä ja sen eteläreunan suoraksi ajatellua jatketta pitkin Mechelininkadulle saakka.


title: Rautatiekadut

text: Rautatiekatujen nimet johtuvat katujen välissä vuosina 1894–2009 sijainneesta satamaradasta. Kun rata rakennettiin, se oli tältä osuudeltaan hieman varsinaisen rakennetun kaupunkialueen ulkopuolella, kunnes Töölö rakennettiin 1900-luvun alkupuolella.


title: Rautatiekadut

text: Vuonna 1883 laaditussa asemakaavaehdotuksessa nykyisten Rautatiekatujen kohdalle ehdotettiin leveää puistokatua, jonka nimeksi olisi tullut Kustaa Vaasan puistotie ("Gustaf Wasa Allén"). Myöhemmässä ehdotuksessa vuosilta 1899–1900 nimenä oli Satamaradankatu ("Hanbanegatan"). Kun Töölön asemakaava vahvistettiin vuonna 1906, radan kummallekin puolelle merkityt kadut nimettiin Rautatiekaduiksi. Aluksi nimet kirjoitettiin Pohjois Rautatiekatu () ja Etelä Rautatiekatu (), mutta vuonna 1909 ne muutettiin nykyiseen muotoonsa.


title: Rautatiekadut

text: Runeberginkadun ja Malminkadun välinen osuus Eteläistä Rautatiekatua rakennettiin vasta 1980-luvulla samassa yhteydessä kuin viereinen asuinkorttelikin, niin sanottu Kampin kolmio. Aikaisemmin tällä alueella on sijainnut kaupungin varastorakennuksia sekä Runeberginkadun risteyksessä vuosina 1907-1967 suuri kaasukello. Alue oli varattu pysäköintiä varten nykyisen korttelin rakennetamiseen saakka.


title: Rautatiekadut

text: Satamarata purettiin vuonna 2009.


title: Rautatiekadut

text: Arkadiankadun ja Runeberginkadun välisellä osuudella Rautatiekadut ovat yksisuuntaisia: Pohjoista Rautatiekatua pitkin ajetaan länteen, poispäin keskustasta, Eteläistä Rautatiekatua pitkin taas itään päin, kohti keskustaa. Pohjoisen Rautatiekadun molemmat päät eli osuudet Mannerheimintieltä Arkadiankadulle ja Runeberginkadulta Mechelininkadulle ovat kaksisuuntaisia.


title: Rautatiekadut

text: Runeberginkadun ja Malminkadun välinen osuus Eteläistä Rautatiekatua on suljettu moottoriajoneuvoilta huolto- ja tontilleajoa lukuun ottamatta. Kadun kapea loppuosa Malminkadulta Lapinlahdenkadulle on yksisuuntainen Lapinlahdenkadulle päin.


title: Rautatiekadut

text: Pohjoinen Rautatiekatu muodostaa osan viitoitettua liikenneväylää, joka johtaa keskustasta kantatielle 51 eli Länsiväylälle ja sitä pitkin Hankoon.


title: Rautatiekadut

text: Eteläiseltä Rautatiekadulta etelään haarautuvien pienten katujen keskellä on ajorampit, jotka johtavat kadulta Kampin keskuksen linja-autoterminaaliin sekä alueella oleviin pysäköintihalleihin. Kaikki Kampin linja-autoterminaalista lähtevät ja sinne saapuvat kaukoliikenteen linja-autot kulkevat terminaalin läheisyydessä osan reitistään Rautatiekatuja pitkin.


title: Rautatiekadut

text: Lisäksi Rautatiekatuja pitkin kulkee Arkadiankadun ja Mechelininkadun välisellä osuudella Helsingin sisäinen linja 24 Merikadulta Seurasaareen.


title: Rautatiekadut

text: Katujen väliseen satamaradan kuiluun on suunniteltu liikenneväylää, joka muodostaisi osan Helsingin keskustatunnelia. Suunnitelman mukaan siltä johtaisi liittymärampit Runeberginkadun risteykseen. Kaupunginvhallitus on kuitenkin päättänyt, ettei sitä rakenneta ainakaan lähivuosina. Sen sijaan paikalle rakennettiin vuonna 2012 kevyen liikenteen väylä, "Baana".


title: Rautatiekadut

text: Pohjoinen Rautatiekatu alkaa Eduskuntatalon vierestä sen eteläpuolelta. Välittömästi Eduskuntatalon länsipuolella kadun varressa on Sibelius-Akatemian vuonna 1931 valmistunut R-talo, joka Eduskuntatalon peruskorjaustöiden aikana on eduskunnan käytössä. Hieman lännempänä kadun varrella on Luonnontieteellisen keskusmuseon rakennus, joka alun perin rakennettiin 1900-luvun alussa venäläiseksi kimnaasiksi.


title: Rautatiekadut

text: Pohjoisen Rautatiekadun varrella on myös joukko 1910-luvulla rakennettuja jugendtyylisiä asuinrakennuksia. Fredrikinkadun kulmassa, osoitteessa Pohjoinen Rautatiekatu 21, on vuonna 1941 rakennettu Kauppakorkeakoulun ylioppilaskunnan talo ravintoloineen, jonka nykyisin omistaa KY-säätiö sekä sen vieressä Hotelli Helka.


title: Rautatiekadut

text: Pohjoisen Rautatiekadun länsiosa Runeberginkadulta Mechelininkadulle kulkee Leppäsuon alueen halki. Tällä osuudella sen varrella ei vielä 2000-luvun alussa ollut muita rakennuksia kuin kaksi huoltoasemaa. Nykyisin tämänkin osuuden varrella on moderneja asuintaloja. Aikaisemmin katu laskeutui tällä kohdin notkelmaan, mutta rakennustöiden yhteydessä se korotettiin suunnilleen samalle korkeudelle kuin kadun muutkin osuudet. Katu päättyy Mechelininkadulle, jonka toisella puolella on Hietaniemen hautausmaa. Välittömästi risteyksen eteläpuolella on Marian sairaalan alue.


title: Rautatiekadut

text: Eteläisen Rautatiekadun varrella sijaitsevista rakennuksista suurimpia ovat kokonaisen korttelin laajuiset Hotelli Presidentti sekä Tennispalatsi, jonka pääovi kuitenkin on korttelin toisella puolella, Salomonkadun puolella. Niiden välisessä korttelissa Rautatiekatujen puoleisessa päässä on entinen Valtion painatuskeskuksen rakennus. Tähän katuun ulottuu myös Autotalon korttelin pohjoisosa, jossa on kaksi 1960-luvun alussa valmistunutta liiketaloa, Kampintorni ja entinen Pohja-yhtymän toimitalo.


title: Rautatiekadut

text: 16. heinäkuuta 2002 Pohjoisella Rautatiekadulla räjähti autopommi.


title: Mertaranta ja legendat

text: Mertaranta ja legendat on 10. helmikuuta 2016 TV5-kanavalla alkanut TV-ohjelma, jota isännöi Antero Mertaranta. Ohjelmassa Mertaranta kutsuu kahdeksan menestynyttä uransa lopettanutta suomalaisurheilijaa Vierumäelle muistelemaan kunkin uraa ja merkittävimpiä hetkiä.


title: Mertaranta ja legendat

text: Ohjelman jokaisessa jaksossa käsitellään aina yhden urheilijan uraa ja kyseinen urheilija järjestää muille jotakin tekemistä. Ohjelmaan ensimmäisellä kaudella esiintyvät maastohiihtäjät Marja-Liisa Kirvesniemi ja Jari Isometsä, mäkihyppääjä Toni Nieminen, pituushyppääjä Tommi Evilä, uimarit Hanna-Maria Seppälä ja Jani Sievinen, suunnistaja Minna Kauppi ja jääkiekkoilija Timo Jutila.


title: Mertaranta ja legendat

text: Sarjan toinen kausi alkoi 24. tammikuuta 2017.


title: Kolombangara

text: Kolombangara on Salomonin saarten Uuden Georgian saariryhmään kuuluva saari lounaisella Tyynellämerellä. Saari on lähes pyöreä, ja sen halkaisija on noin kolmekymmentä kilometriä. Saaren muodostaneen tulivuoren huippu kohoaa noin 1 800 metriin. Tulivuoren kalderan reunassa on neljä huippua. Saaren eteläpuolella on kuumia lähteitä.


title: Kolombangara

text: Kolombangaran tulivuori on ollut viimeksi aktiivinen noin 10 000 vuotta sitten.


title: Sado (1942)

text: Sado () oli keisarillisen Japanin laivaston Etorofu-luokan saattaja toisessa maailmansodassa.


title: Sado (1942)

text: Alus tilattiin Nihon Kōkanin Tsurumin telakalta osana vuoden 1942 hankintoja. Sen köli laskettiin 21. helmikuuta 1942 ja alus laskettiin vesille 28. marraskuuta. Alus otettiin palvelukseen 27. maaliskuuta 1943.


title: Sado (1942)

text: Alus torpedoitiin 22. elokuuta 1944 Etelä-Kiinan merellä. Se poistettiin alusluettelosta 10. lokakuuta.


title: Omegna

text:
Omegna on kunta Pohjois-Italiassa Verbano-Cusio-Ossolan maakunnassa Piemonten alueella.
Omegnan naapurikunnat ovat Armeno (NO), Casale Corte Cerro, Germagno, Gignese, Gravellona Toce, Nonio, Pettenasco (NO), Quarna Sopra, Quarna Sotto, Stresa ja Valstrona.


title: Tsushima (1943)

text: Tsushima () oli keisarillisen Japanin laivaston Etorofu-luokan saattaja toisessa maailmansodassa.


title: Tsushima (1943)

text: Alus tilattiin Nihon Kōkanin Tsurumin telakalta osana vuoden 1942 hankintoja. Sen köli laskettiin 20. kesäkuuta 1942 ja alus laskettiin vesille 20. maaliskuuta 1943. Alus otettiin palvelukseen 28. heinäkuuta.


title: Tsushima (1943)

text: Alus poistettiin alusluettelosta 5. lokakuuta 1945 ja se aloitti 1. joulukuuta kotiutuvien sotilaiden kuljetukset Japaniin. Alus luovutettiin 31. heinäkuuta 1947 sotakorvauksena Kiinalle, joka poisti sen palveluksesta 1963.


title: Nuno Reis

text: Nuno Miguel Pereira Reis (s. 31. tammikuuta 1991 Murten, Sveitsi) on portugalilainen jalkapalloilija. Pelipaikaltaan hän on keskuspuolustaja. Reis edustaa Kreikan Superliigassa pelaavaa Panathinaikosia.


title: Nuno Reis

text: Reis kuului portugalilaisen Sporting CP:n organisaatioon vuosina 2003–2015. Hän ei kuitenkaan pelannut seuran edustusjoukkueessa virallisia otteluita. Kausina 2010–2011 ja 2011–2012 Reis pelasi yhteensä 56 Belgian pääsarjan ottelua lainalla Cercle Bruggessä ja kaudella 2012–2013 lainalla Olhanensessa 21 Portugalin Primeira Ligan ottelua. Kaudella 2013–2014 Reis edusti Sporting CP:n kakkosjoukkuetta 23:ssa Segunda Ligan ottelussa. Tammikuussa hän lähti jälleen lainalle Cercle Bruggeen, jossa pelasi kevätkauden aikana 12 Belgian pääsarjan ottelua. Kauden 2014–2015 Reis edusti kokonaisuudessaan Sporting CP B:tä pelaten 31 ottelua Portugalin toiseksi korkeimmalla sarjatasolla.


title: Nuno Reis

text: Heinäkuussa 2015 Reis siirtyi Sporting CP:stä Ranskan Ligue 2:ssa pelaavaan Metziin. Hän pelasi kauden 2015–2016 aikana 27 sarjaottelua. Heinäkuussa 2016 Reis siirtyi ilmaisella siirrolla Kreikan Superliigassa pelaavaan Panathinaikosiin.


title: Nuno Reis

text: Reis pelasi Portugalin ikäkausimaajoukkueissa 61 ottelua. Hän oli saavuttamassa alle 20-vuotiaiden MM-hopeaa 2011.


title: HB-Betoniteollisuus

text: HB-Betoniteollisuus Oy on suomalainen perheyritys ja betonituottaja. HB-Betoni valmistaa pihatuotteita, harkkoja, mosaiikkibetonilaattoja, elementtiportaita sekä valmisbetonia. HB:n tehtaat sijaitsevat Jyväskylässä ja Somerolla. Suomen lisäksi se toimittaa tuotteita Ruotsiin, Viroon ja Venäjälle. Vuonna 2016 HB-Betoniteollisuus toteutti yhteistyöhankkeena muotoilija Eero Aarnion kanssa betonisen version ”Pony”-tuolista. HB-Betoniteollisuus aloitti toimintansa jo 1960-luvulla. Nykyään se on yksi Suomen suurimpia betonituotteiden valmistajia.


title: Marionin piirikunta (Länsi-Virginia)

text: Marionin piirikunta on Länsi-Virginian osavaltiossa Yhdysvalloissa. Piirikunta muodostettiin 14. tammikuuta 1842 Monongalian ja Harrisonin piirikuntien osista ja sen nimi juontuu Yhdysvaltain vapaussotaan osallistuneesta kenraali Francis Marionista. Vuonna 2010 piirikunnan asukasluku oli 56 418. Hallinnollinen keskus on Fairmont.


title: Marionin piirikunta (Länsi-Virginia)

text: Piirikunnan pinta-ala on 810 km², josta maata on noin 800 km² ja vesistöjä noin 7 km².


title: Marionin piirikunta (Länsi-Virginia)

text: Vuoden 2010 väestönlaskennan mukaan Marionin piirikunnassa oli 56 418 asukasta, 23 786 taloutta ja 15 271 perhettä. Väestötiheys oli 70,5/km². Asukkaista yli 94 prosenttia oli valkoihoisia. Piirikunnan talouksien mediaanitulo oli 38 115 dollaria ja perheiden 49 046 dollaria. Miesten mediaanitulo oli 38 948 dollaria ja naisten 27 179 dollaria. Tulot henkilöä kohden olivat 20 752 dollaria. Noin 11,3 prosenttia perheistä ja 16,8 prosenttia koko väestöstä, 24 prosenttia alle 18-vuotiaista ja 8,6 prosenttia yli 65-vuotiaista eli köyhyysrajan alapuolella.


title: Etorofu (1943)

text: Etorofu () oli keisarillisen Japanin laivaston Etorofu-luokan saattaja toisessa maailmansodassa.